Benetako anaia handia. Anonimoa al da sarea? — Gaztezulo\nBenetako anaia handia. Anonimoa al da sarea?\nBenetako anaia handia. Anonimoa al da sarea? https://www.gaztezulo.eus/albisteak/benetako-anaia-handia-anonimoa-al-da-sarea https://www.gaztezulo.eus/albisteak/benetako-anaia-handia-anonimoa-al-da-sarea/@@download/image/11p37-1_1371120579.jpg\nJon Velasco, Cristian Rodriguez eta Xabier Martinez de Arbulo\nBatzuentzat ezezagunak diren arren, konspirazioei buruzko orrialdeak bisitari gehien dituztenetakoak dira sarean. Orrialdeotako zenbaitetan benetako informazioak baino sentsazionalismoa dago, baina hala ere, merezi du ideia eta iritzi batzuk entzutea. Izan ere, askoren ustez, Anaia Handia telesaioa ("Gran Hermano"/-"Loft Story") baino zerbait gehiago da\nOrrialdeok guztiok gauza harrigarri eta pentsaezinen berri ematen digute: gizakia ez zela benetan ilargira iritsi, adibidez, edota mundu osoa kontrolpean izateko asmoz, gobernurik ahaltsuenek espioitza sarea sortu dutela, Echelon izenekoa.\nAzken baieztapen hau, ordea, ez da erokeria: duela zenbait hilabete jakin genuenez, EEBBetako FBI erakundeak unibertsitatean sortutako programa bat erabili izan du internet zerbitzariak kontrolatzeko. Programa zerbitzarietan ipintzen da. Oso erraza da. Posta jaitsi nahi dugunean, posta zerbitzariari mezuak gure ordenadorera bidaltzeko esaten diogu eta era berean, web orrialde batean sartzen garenean, orrialde hori duen zerbitzariari gure ordenadorera bidal dezan esaten diogu. Beraz, nabaria denez, inor gu kontrolatzekotan badabil, nahikoa du zerbitzariotan programa bat ezartzea bertan mugitzen den informazioa zaintzeko. Aplikazioak Carnivore izena du eta argi dago FBIk erabili duela, erakunde honek haren erabilera arautzeko legea aurkeztu du eta. Jakina, esan dutenez, aplikazioa "terroristak" aurkitzeko besterik ez dute erabili behar. Hala ere, arrazoi hauek pribatutasuna eta intimitatearen aurka jo ahal izatea justifikatzeko jarri ohi dira mahai gainean.\nMundu osoko espioitza eta entzute sarea osatzeko lehen urratsa da hauxe, telefonoz, satelitez, e-mailez, faxez\ndabiltzan informazio guztiak kontrolatzeko. Lehen esan bezala, sare honek Echelon izena du, eta orain arte jakin dugunaren arabera, EEBBena eta Erresuma Batuarena da. Enfopol ere hor dago, gauza bera da, baina oraingo honetan atzean Europako estaturik indartsuenak daude.\nHona hemen gai honi buruz gehiago jakiteko, zenbait liburu eta web orrialde: 1984 (George Orwell)


Frantziako enpresa batek arrain-sorta batzuk kendu ditu Listeria patogenoa aurkitu ondoren | Consumer\nFrantziako enpresa batek arrain-sorta batzuk kendu ditu Listeria patogenoa aurkitu ondoren\nMikroorganismo horren eragina txikia da, baina heriotza-tasa handia izan dezake.\nFriamer elikadura-enpresa frantsesak arrain gordinaren zenbait kontusail kenduko dituela jakinarazi du, horietako batzuetan Listeria mikroorganismo patogenoa aurkitu ondoren. Horren eragina txikia da, nahiz eta hilkortasuna handia izan daitekeen.\nKendutako produktuak salmenta nazionalerako ziren. Partida bakar bat ere ez da esportaziora bideratu. Elikagai-industriako arduradunek diote hutsegitea dela ekoizpen-tratamenduetako prebentzio-neurrietan.\nFriamer-ek ohartarazi du funtsezkoa dela produktua erosi duten kontsumitzaileek ez kontsumitzea; bestela, sukarra edo buruko min handiak izan ditzakete.\nHaurdun dauden emakumeak, adinekoak eta immunitate-sistema ahulduta dutenak dira Listeria patogenoaren ekintzarekiko sentikorrenak. Infekzioa hestean zehar gertatzen da, bi astetik sei astera bitarteko inkubazio-aldiaren ondoren. Arnasaren edo larruazalaren bidezko infekzioa ere gerta daiteke, edo kanal kutsatuak ukituz.\nlisteria-eu patógeno-eu Pescado-eu


Su ñimiño bat\nEgileak: Zirriborroa ekoiztetxea, Oier Aranzabal\nTxoriak salbatzea zen gure mandatua,\nelurretan preso geratu ziren txoriak salbatzea.\nHondartza aldean egoten ziren gorderik gehienak\nitsaso beltzaren abarora.\nHaien babeslekutik atera eta\netxera eramaten genituen patriketan sartuta.\nTxori txiki-txikiak, gure eskuetan ere\ndoi-doi sartzen zirela.\nEtxean, berogailuaren ondoan jartzen genituen.\nTxoriek, baina, ez zuten luzaroan irauten.\nBi edo hiru orduren buruan hil egiten ziren.\nGuk ez genuen ulertzen zergatik,\nez genuen ulertzen haien esker txarra.\nIzan ere, esnetan bustitako ogi apurrak\nematen genizkien jatera ahora\neta ohantzea ere prestatzen genien\ngure bufandarik koloretsuenekin.\nAlferrik, baina, hil egiten ziren.\nGurasoek, haserre, esaten ziguten\nez ekartzeko txori gehiago etxera,\nhil egiten zirela gehiegizko beroagatik.\nEta natura jakintsua dela\neta iritsiko zela udaberria bere txoriekin.\nPentsakor jartzen ginen gu une batez:\n“Beharbada gurasoak zuzen izango dira”.\nHala eta guztiz, biharamunean berriro\njoango ginen hondartzara txoriak salbatzera.\nGure ahalegina itsasoan elur malutak\nbezain alferrekoa zela jakin arren.\nEta txoriek hiltzen jarraitzen zuten,\ntxoriak salbatzea baitzen gure mandatua.


Ekain Manterola Uribek irabazi du gidaimena euskaraz ateratzeagatik Buruntzaldeako udalek banatzen dituzten 400 euroko sarietako bat - Albisteak - Usurbil\nEkain Manterola Uribek irabazi du gidaimena euskaraz ateratzeagatik Buruntzaldeako udalek banatzen dituzten 400 euroko sarietako bat\nBuruntzaldean 103 lagunek egin zuten iaz gidabaimenaren atal teorikoa euskaraz, eta horietatik bederatzik saria jaso dute: azterketa teorikoaren gastuei aurre egiteko, gehienez ere, 400 euro jasoko dituzte. Buruntzaldeako autoeskolek eta udalek euskara sustatzeko urtero egiten duten kanpainaren barruan banatu dituzte sariak. Usurbilen 10 lagunek egin zuten atal teorikoa euskaraz, eta horietatik irabazlea Ekain Manterola Uribe izan da. Zorionak!\nGidabaimena euskaraz atera duten herritarrak saritu eta gainerakoak ere horretara bultzatzeko helburuz, Buruntzaldeako udaletako Euskara Departamentuek, eskualdeko autoeskolekin elkarlanean, urtero kanpaina egiten dute. Hala, aurten 103 lagunek egin dute euskaraz atal teorikoa, eta euskararen alde egindako hautua eta ahalegina txalotu asmoz, 9 sari zozketatu dituzte, hau da, azterketa teorikoak eragindako gastuei aurre egiteko, gehienez ere, 400 euro ematen zaizkio irabazle bakoitzari.\nIazko datuekin alderatuz, gora egin du kopuruak. Izan ere, iaz 95 lagunek egin zuten euskaraz, eta aurten 103 lagunek. Beraz, bada pozteko datua. 201Ean abiatu zuten ekimen hau Buruntzaldeko udalek eta gaur arte 794 lagunek hartu dute parte. Horregatik, Koro Etxeberria Hernaniko zinegotziak datuaren garrantzia azpimarratu eta guztiak zoriondu ditu. Esan duenez, kanpaina honen xede-talde nagusia gazteak dira. Gazteek asko balioztatzen duten arloa da, eta, gainera, gaztea helduaroarekin lotzen duen ekimen bat da. Bide batez, eskertzeko da, Etxeberriaren esanetan, eskualdeko autoeskola guztiek parte-hartzea kanpaina honetan.\nHain zuzen, gaur eguerdian egin da zozketa Usurbilen. Eta hauxe izan da zozketaren emaitza, eta, horrenbestez, irabazleak:\n- Andoain: Elixabet Mendizabal Eceiza eta Amaia Armendariz Iturralde\n- Astigarraga: Lierni Roteta Artozamunoa\n- Hernani: Xabier Murugarren Guereñu, Beñat Montero Estensoro eta Nora Bengoetxea Goikoetxea\n- Lasarte-Oria: Alex Salsamendi Galan\n- Urnieta: Andoni Mugica Izagirre\n- Usurbil: Ekain Manterola Uribe\nZorionak, bada, guztioi!


Bizimodu osasungarria, parte-hartzailea, aktiboa eta segurua ekarriko duen zahartze aktiboa eta belaunaldiartekotasuna sustatzeko asmoz, NAGUSIren 22. edizioa egingo da Bilbao Exhibition Centren, Adinduentzako Aisialdi, Zerbitzu eta Jardueren Azoka. Jardueren egitarau zabala izango da, eta, bertan, adin guztietako pertsonek beren ezagutzak eta gaitasunak garatu ahal izango dituzte. Premisa horietan oinarrituta, Nagusi aisia eta dibertsiorako topaketa da. […]\nUrriaren 20tik 22ra Bilbao Exhibition Centren. Urriaren 20tik 22ra, NAGUSI-Adinekoentzako Aisialdiaren, Zerbitzuen eta Jardueren Erakustokiaren 21. edizioa izango da Bilbao Exhibition Centren. 34 erakusketari bilduko dira guztira, sektore publiko eta pribatuko enpresa eta erakundeen artean, adinekoen bizi-kalitatea hobetzeko produktu, zerbitzu, teknologia eta ekipamendu ugari aurkezteko. Erakusketariak izango dira, gehienbat, Bizkaia, Araba, Gipuzkoa, Madril, Alacant, Katalunia eta […]\nUrriaren 21 eta 23 bitartean, NAGUSI, Adinduentzako Aisialdi, Zerbitzu eta Jardueren Azokaren 20. edizioa ospatuko da Bilbao Exhibition Centre-n. Bi dira azokaren helburu nagusiak: lehenengo, zahartze aktiboa sustatzea; horretarako, Nagusik jarduera-programa zabal bat antolatu du gorputza zein burua aktibatzeko eta belaunaldi batetik hurrengora igarotzea sustatzeko, eta baita adinduen bizimodu osasuntsua, parte-hartzailea eta segurua lortzeko ere. […]\nNagusi´2016, edo nola hobetu pertsona zaharren bizi kalitatea\nBECen egingo da urriaren 21etik 23ra arte Urriaren 21etik 23ra arte Nagusi´2016 ospatuko da BECen, azoka honen 20. edizioa, non sektore publiko eta pribatuko enpresa eta entitateek pertsona nagusien bizitza kalitatea hobetzeko proposamenak aurkeztuko baitituzte, era eraginkor eta entretenigarri batean. Ekitaldiak Eusko Jaurlaritzaren, Bizkaiko Foru Aldundiaren eta Bilboko eta Barakaldoko Udaletxeen laguntza eta kolaborazioa izango […]


Mertxe Tranche: "Ez genekien nola, baina argi genuen aurrera egin beharra zegoela" : Bidasoko Hitza\nAlarderik gabeko urte batean bete dira 25 urte emakumeek lehen aldiz Irungo alardean parte hartu zutenetik —hurrengo asteazkenean ziren egitekoak, baina, iaz bezala, ez da izango aurten ere—. Urteurren berezi hori ospatzeko, joan den larunbatean, Mertxe Tranche (Irun, 1965) historialariak eta Irungo alarde mistoko kideak gidatuta, paseo bat eman zuten Irungo alde zaharrean barrena, eta 1996ko ekainaren 30ean 57 emakumek hasitako borroka oroitu eta omendu zuten.\nJarraian publikatutako elkarrizketa, gaur, Gipuzkoako Hitzan publikatutakoaren bertsio luzea da.\nNola sortu zen alardean emakumearen parte hartzearen gaineko eztabaida Irunen?\nDagoeneko bazen eztabaida hori 1996 baino lehen. Irungo artxibategian, gutxienez, hiru momentu daude dokumentatuta emakumeek irteteko egin zuten saiakerekin. Lehenengoa 1976an izan zen. Bandaren zuzendaria Alarde Batzordera joan zen jakinaraziz, bi neskek plaza atera zutela, eta zer gertatuko zen beraiekin alardean atera beharko zutela eta. Alkateak erantzun azkarra eman zuen: egun horretarako ordezkoak aurkituko zituztela eta kitto. 1979an demokratikoki hautatutako lehen udalarekin, jai batzorde bat eratu zuten, eta, han, emakume batzuek mahaiaren gainean jarri zuten alardean parte hartzearen gaineko eztabaida baita kantineren rolarena ere. Eztabaida sozial bat eragin zuen, 1996an gertatu zenarekin antzekotasunak zituena. Hala nola, barregarri utzi nahi izan zuten emakumeen ahalegin hori: ea zaldiek behor izan beharko zuten bezalako esaldiak botatzen. 1980an oso karta ederra idatzi zioten alkateari bi neskatok, emakumeen parte hartzea eskatuz.\nHalako ahaleginak izan ezik, jakina da hainbat emakumek sartu zirela alardean gizon plantak eginez.\nEztabaida hori nola garatu zen Bidasoaldeko Emakumeak taldearen barruan?\nBidasoaldeko Emakumeak 1995an hasi zen antolatzen, Martxoaren 8aren testuinguruan. Handik urtebetera, alardearen ordenantzaren aldaketaren testuinguruan, Josune Urrusolo Alarde Batzordeko HBko ordezkariak proposamena egin zuen, BAEren barruan, emakumeak alardean parte hartzearen gainean. Martxoan hainbat ekitaldi egin ondoren, eztabaidak jarraitu zuen; oso debate sutsuak izan ziren, askotariko emakumeak zeudelako barruan, oso kontserbadoreak batzuk. Azkenean, BAEko batzorde bat gaiaren gainean hasi zen lanean, ordenantzaren aldaketa horri begira. Ordenantza horren barruko puntu batean zehazten zen parte hartzaileak soldaduak izango zirela, baina ez zen zehazten gizonei buruz bakarrik hitz egiten zuen terminoak. Ordenantzaren aldaketa eztabaidatzeko plenoa iritsi zen, apirilean. Gure asmoa oso leun egitea izan zen hasieratik, inor ez sentitzeko erasotua. Egun horretan, ekintza sinboliko bat egin genuen: 60 emakumek parte hartu zuten. Zutik jarri ziren, aurkeztu ziren, Irungoak zirela esan zuten eta bere eskubideak bueltatzea eta alardean parte hartzea eskatu zuten. Behin hori esanda, zapi bat utzi zuten esekita zinegotziak publikoarengandik bereizten zituen barraren gainean. Barra guztia, zapi gorriz bete zen. Bozketen emaitza galdu genuen.\nBestalde, komunikabideetan eztabaida hasi zen, eta goiz horretan bertan gutun ireki bat publikatu zuten, alardea suntsitu nahi genuela, hori anarkia bat zela eta ero batzuk ginela esanez. Eta oraindik ez genuen txintik ere esan. Hasieratik, ordea, hori izan eztabaidaren tonua.\nNola joan ziren plenoa ondorengo hilabete horiek San Martzial Egunera arte?\nTentsioa handituz joan zen. Gure bizitzak hautsi zituzten erabat. Markatuta ginen, pertsona batzuek gurekin hitz egiteari utzi zioten, batzuek koadrila galdu zuten, familiak haserretu ziren, batzuek lana galdu zuten… Guk, ordea, oraindik ez genuen esan aterako ginenik, eta gure artean ere ez geneukan argi ere: batzuek zioten hasi egin behar zela eta ikusi nola zihozten gauzak, eta beste batzuek, berriz, uste zuten gauzak aldatuko zirela bakarrik parte hartuko genuela iragartzen genuenean. Maiatzaren 11n Alardearen Batzordeak -alderdien parte hartzerik gabe- ohar bat kaleratu zuen iragarriz alardea gizonek bakarrik osatuko zuela. Garrantzitsua da, adierazpen horren kontra jarri baikenituen, gerora, helegiteak.\nMaiatzaren 22an iragarri genuen guk aterako ginela. Oraindik, ordea, ez geneukan argi ordago bat botatzen ari ginen edo benetan aterako ginen; hori ekainean zehar eztabaidatzen joan ginen. Giroa okertzen joan zen, muturreraino iritsiz, eta indarkeria handituz burua galtzeraino. Azkenik, erabakia baiezkoa izan zen, eta ekainaren 30era iritsi ginen jakin gabe zenbat emakume aurkeztuko ziren. Azkenean, 57 emakume etorri ziren.\nNola bizitu zenuen ekainaren 30a hura?\nAma Xantalen ermitan elkartu ginen. Buruan geneukan zein konpainietan sartu, baina ez genuen iragarri. Hortik Urdanibia plazako iskina batera joan ginen sartzeko zain. Ama Xantalen konpainia iritsi zenean, fila bat geratu zen Barrura, barrura esanez, eta tarte horretan sartu ziren. Ni ez nintzen barruan, koordinatzen ari bainitzen. Bat-batean, Ama Xantalen konpainiak jotzeari utzi eta korrika hasi zen, eta bakarrik geratu ziren. Kale Nagusiko igoera kalbarioa izan zen: kolpeak, irainak, arropa kentzen zieten… San Juan plazan egoera horri eutsi zioten generalari gutuna emateko. Komandanteak jaso behar zuen, baina uko egin zion hasieran. Bertan azaltzen genuen ekintza sinboliko bat egin genuela eta gutako batzuk alde egingo genuela, eta beste batzuk, berriz, jarraituko zutela, uste baitzuten aukera izango zutela. Udaltzaingoak arkupeetara eraman gintuen eta ordubete pasatu genuen han. Ordubete horretan denetarik bota ziguten: botilak, latak, harriak… Guk bakarrik San Martzial, San Martzial esanez erantzuten genien. Ateratzeko aukera izan genuenean, Jesus kaleko eskaileretatik jaitsi ginen, eta arropa guztiak kendu genituen. Prentsaurreko bat ematekoak ginen, eta, bitartean lurrazpiko garaje batean ezkutatuta egon ginen.\n1996ko Irungo alardean koordinatzaile gisa aritu zinen. Zein izan zen zure lana?\nHainbat neurri zehaztu genituen guztion artean, gauza batzuk gertatzen baziren zer egin behar genuen eta halakoak. Batik bat nabarmendu genuen ez erantzuteko kolpeei edo irainei, eta hala egin genuen. Beraz, nahiz eta sektore batek dioen erasotzaileak izan garela, hori ez da egia. Egun horretan alarde mistokoen ondoan ibili nintzen ni; haiek errepidetik zihoazen San Martzialeko aldapan, eta espaloitik ni. Hainbeste lasterka egin nuen, NANa eta kartera ere galdu bainituen! San Juan plazara iristean, izkina batean geunden beste kide bat eta biok, eta, arkupeetara eraman zituztenean, sartu egin ginen gu ere. Poliziak esan zigun behin sartzen baginen ezingo ginela irten, eta haiekin geratu ginen.\nNola ikusi zenituen zure kideak?\nBatzuk, lur jota; beste batzuk, pozari eta batasunari esker, eusten; beste batzuk, amorratuta baina adoreari eusten… Gertakari horien ondorioz, batzuk ez dira atera berriro. Joan den larunbateko ekitaldian emakume batzuek esaten zuten gorputzean sartuta daukatela egun hura, eta gaixotu egiten direla horri buruz hitz egite soilarekin. Ikara genuen, eta norbait hil zitekeen beldur ginen urtero: armatuta zihoazen 8.000 gizon zeuden toki batera irten beharra zegoen; asko, gainera, mozkortuta edo kontrolik gabe zeuden. Gerta zitekeen.\nNoiz sentitu zenuen beldurra lehen aldiz?\n1996ko maiatza beldurgarria izan zen. Asko maite gintuzten batzuek edo txikitatik ezagutzen genituenek, lagunak zirenek, bat-batean ez gintuzten agurtzen edo iraindu egiten gintuzten. Beldur fisikoa, batik bat, 1996ko ekainaren 30ean sentitu nuen.\nZer ondoriotara iritsi zineten egun horretan?\nErabat pasatuta bukatu genuen. Hasteko, udaletik jaso genituen adierazpenak herriak alardea salbatu zuela esanez. Horrek ikusarazi zigun gure bizitzak, benetan, ez zuela lehentasunik. Bestalde, argi geratu zitzaigun indarkeria erabiliko zutela gu geldiarazteko. Egun horretatik aurrera, indartu egin zen aurrera egin behar genuen ideia. Ez genekien nola, baina argi genuen aurrera egin beharra zegoela.\nBalorazio positiboren bat egin zenuten egun hartan?\nBatetik, espero baino emakume gehiago etorri zela. Hasieran, hamabi bakarrik etorrita ere, ateratzekoak ginen. Azkenean, ordea, 57 etorri ziren, eta horietako asko ez genituen ezagutzen aurretik. Indarkeria giro horretan ere espero baino emakume gehiago etorri zen; indarkeriarik izan ez balitz, beraz, are emakume gehiago etorriko zen. Bestetik, arkupeetako gure batasuna aipatuko nuke: saltoka, oihuka eta alaitasunez bizi izan genuen momentua, uste osotik, eusten. Horrek hauspoa eman zigun aurrera egiteko.\nZuk 1997an parte hartu zenuen lehenengoz desfilean. Nola gogoratzen duzu?\nUrterik gogorrena izan zen 1997a. Epaitegiek, kautelazko neurri gisa, udalari agindu zioten emakumeak alardean integratzeko. Ebazpen horren ondoren, ekainaren 26tik 30era erotzeko egunak bizi izan genituen. Tartean, udalak bultzatuta, alardeko goi karguek ebazpena onartzen zuten ala ez bozkatu zuten. Loteslea izango zela esan zuten, eta ekainaren 29an jakinarazi zuten emaitza: 15-12, epaia babestearen alde. Aldi berean, gure rola eta kokapena zein izango ziren eztabaidatzen aritu ginen udalarekin, eta konpainia bat sortzeko eta artilleriaren atzetik joateko agindu zigun udalak. Hori onartuko genuen eztabaidatzen aritu ginen ekainaren 29an, Irungoa den edonork bai baitaki artilleriaren atzetik joatea alardetik kanpo joatea dela. Hamasei orduz egon ginen bilduta, eta iraultza sortu zen bat- batean: gizonak etortzen hasi ziren, beren konpainietatik bota zituztela esanez. Konpainia bakoitzean epaitegien erabakia babestu edo ez bozkatu zuten, eta alarde alternatiboaren aldeko erabakia hartu ez zuten gizonak gugana etorri ziren. Arratsaldean, matxinatzen hasi ziren konpainiak. Guk ez genekien hurrengo egunean izango zen konpainiarik haiekin desfilatzeko. Hurrengo egunean, iritsi ginenean, ez zegoen inor, Dunboara joan ziren denak. Inoiz kontatzen ez dena da bozketa hori irabazi egin zela, eta galdu zutenek kolpea eman zutela baiezkoaren alde bozkatu zutenen kontra. Egun hori dramatikoa izan zen Irunentzat, gizartea hautsi egin zelako.\nAlardean, ordea, irudipena nuen, poliki, baina aurrera gindoazela. Lagunen aurpegiak bakarrik ikusten genituen guk. Lerro batek inguratuta geunden, eta festa giroan gindoazen barruan. Handik urte batzuetara egun horretako argazkiak ikusi nituen, goitik aterata, eta lerro hori osatzen zutenak kanpokoekin joka ari ziren: askok besoa hautsi zuten, burua ireki… Eta gu ez ginen ohartu ere egin. Jendeak heroien moduan jokatu zuen gurekin.\nLehen urtean bizi izandakoa bizi izan ondoren, nondik atera zenuten indarra 1997ko alardea eta hurrengoak prestatzeko?\nAhalegin pertsonal handia egin dugu alardearen alde. Nik neuk uste dut nire bizitzako hamar urte galdu ditudala gai honekin. Ahalegin handia, diru asko, ilusioa, gogoa, uste osoa… Uste dut ez geneukan tokitik indarra atera genuela, argi geneukalako arrazoia genuela; faxismotik gertu zegoen portaera bati aurre egiten ari ginen. Eta geure alaba, iloba eta ahizpa gazteagoen irudiak genituen buruan, alardean desfilatzen, festa giroan.\nZein izan zen lehen urte horietan egindako akatsik handiena?\nBadago askotan kontuan hartzen ez den erpin bat: beste sektorean ez dago graduaziorik, eta ezin da negoziatu: ezin da egon emakume soldadu bat bera ere, konpainia bakar batean ere ez. Edozer gauza negoziatzeko prest ginen gu. BAE [Bidasoaldeko Emakumeak] eta Alardeko Batzordearen 1996ko elkarrizketetan egon nintzen ni, eta ez ziguten aukerarik eman: “Aurten ez zarete aterako, eta hurrengo urteari begira, hitz egingo dugu”. Hori ez da eskaintza bat. “Aurten ez zarete aterako, baina hemendik bost urtera, bai, eta hitz egingo dugu nola aterako zareten”; hori onartuko genukeen. Arazoaren funtsa ez da egon gure ekimenean, epaitegiek gure eskubidea aitortu baitute; erreakzioa izan da arazoa. Eta, gainera, zuhurtzia gutxirekin aritu dira: konpainia misto bat proposatu izan baligute, hogei urtez izango gintuzten bertan, arazorik gabe.\nIndarkeria noiz hasi zen nabarmen gutxitzen?\nAlardearen Batzordeak tabernak jarri zituen Zabaltza plazan, jendea ez zedin egon Kale Nagusian mozkortuta, guri gauzak botatzen. Eusko Jaurlaritzako Segurtasun Sailak presioa eginda, 2008-2010etik Alardearen Batzordea indarkeria murrizten saiatu zen. Gainera, komunikabideetan indarkeria hori agertzeak ez zien batere mesederik egiten. Gaur egun, Kale Nagusian dago gune ilun bakarra, eta, aldapa jaitsi baino lehen, arnasa hartzen dut beti, ea zerekin topo egingo dugun. Urte batzuetan ez da ezer larririk gertatzen, irain batzuk bakarrik, baina beste batzuetan bizpahiru mozkor hasten dira, agian, izotzak edo edalontziak botatzen edo bidea oztopatzen.\nLasaitasuna irabazi duzue jaiaz gozatu ahal izateko, ezta?\nGaur egungo ekainaren 30ak ez du zerikusirik duela urte batzuetakoarekin. Arropa erosteko garaian denda guztietan ematen digute zerbitzua, egun horretan zein lasai janzten garen, zein pozik elkartzen garen goizeko ogitartekoa jateko, argazkiak zein pozik egiten ditugun…\nZeintzuk izan dira 25 urteotako lorpenik garrantzitsuenak?\nBakar batean laburbildu daiteke dena: ekainaren 30ean Irungo edozein emakumek aukera du txilibitua jotzeko, jenerala izateko, hatxero gisa joateko… Nahi duena izan daiteke, gero eta askatasun handiagoarekin eta beldurrik gabe. 25 urte pasatu dira, eta garai hartan amaren sabelean zeuden ume horiek edo alardea espaloitik ikusten zutenak dagoeneko ateratzen ari dira. Izugarri pozten naiz neska kuadrilla gazteak alardean saltoka eta pozik ikusten ditudanean; merezi izan duela sentitzen dut. Aizea Susperregi Landetxako kantineraren amona atera zenekoa da gogoan dudan beste momentu polit bat. 80 urteko emakume hark ezin izan zuen inoiz alardean parte hartu, eta oso hunkigarria izan zen bilobaren alboan ateratzea; malkoak erortzen zitzaizkigun.\nBi alarde izanda, konponbidea luzatzen ari dela uste duzu?\nLuzatzen ari da, eta ez dirudi konponbidetik gertuago gaudenik: udalak ez du lanik egin nahi izan norabide horretan. Gainera, bi egitura eraiki dira, eta oso zaila da biak suntsitzea. Guk argi daukagu hurrengo pausoa udalak alarde bat antolatzea dela, 1998an, 1999an eta 2000n egin zuen bezala, eta herritarrak berdintasunezko alarde batean parte hartzera deitzea. Baina denborari bere lana egiten utzi behar zaio. Iritsiko da balantza gure aldera mugiaraziko duen azken tanta hori.\nEmakumeen parte hartzeari buruzko borroka goizegi hasi zenutela uste duzu?\nEz dut uste. Alderantziz delakoan nago. Soziologiak dio horrelako aldarrikapen bat dagoenean hori egiten hasten diren lehenak izaten direla helburua lortzen azkenak, erresistentziarekin topo egiten dutelako. Beste zenbait herritan emakumeek parte hartzea lortu dute, hein batean Irunen eta Hondarribian gertatu zenagatik. Gainera, historialari gisa uste dut Irunen eta Hondarribian arazo bat daukagula alardearen sakralizazioarekin: guztiaren gainetik jartzen dugu, baita bizitzaren gainetik ere, eta arazo soziologiko argi bat daukagu horrekin. Udalak ere lan egin beharko luke hori biguntzeko.\nKonponbideak goitik bakarrik etorri behar du, edo baita behetik ere, herritik?\nBietatik etorri behar du. Indarkeria gutxiago dagoen neurrian, gero eta jende gehiago animatuko da; Kale Nagusiko gune ilun hori bakarrik geratzen da. Gainera, gero eta kide gehiago dauden neurrian, orduan eta familia gehiago egongo dira ordezkatuta, eta, agian, ez dira prest egongo iraintzeko; beste maila batekoa izango da eztabaida. Era berean, tokian tokiko erakundeak mezu argi bat eman behar du etorkizuneko alardearen alde. Esanguratsua izango da momentu hori, eta espero dut oso urrun ez egotea.\nBi urte alarderik gabe egon ostean, 2022ak berritasunen bat ekar dezakeela uste duzu?\nEz dut uste. Orain artekoaren ildotik jarraitzen dute alkateak egindako azken adierazpenek: gizartea aldatzen ez den bitartean, udala ez dela aldatuko esan du. Keinu sinbolikoren bat egitea, agian? Berak ikusiko du; guk ez dugu behar. Guk gauzak egin ditzaten nahi dugu; ez keinurik.\nAlarderik gabe urte hauek nola bizi izan dituzu?\nPena eman dit, baina baita modu batean lasaitua ere. Atseden bat izan da 25 urteko borroka batean ostean. Une oro gauzen gainean gaude, une oro biltzen gara, une oro antolatzen gara, une oro kezkatu behar gara diruaz… Orduan, atseden hartu ahal izan dugu. 2022 gogo handiarekin hartu dugu, alaitasunez, eta ondo pasatzeko gogoarekin.\nNoizbait parte hartu ahal izango duzu alarde bakarrean?\nNeure burua beti irudikatu izan dut alarde bakarra ikusten, balkoian eneazko aulki batean eserita, adineko agurgarri bat izanez. Ez dakit adinekoa izatera iritsiko naizen eta agurgarria izango naizen, baina, ziurrenik, desfilatzen ez, baina ikusi, ikusiko dut.


IMQk, milioi askoko onurekin eta osasun-krisi baten erdian, ERTE bat aurkeztu du Bilboko Andre Maria Zuriaren klinikan — ELA Sindikatua\nIMQk, milioi askoko onurekin eta osasun-krisi baten erdian, ERTE bat aurkeztu du Bilboko Andre Maria Zuriaren klinikan\nIMQk, milioi askoko onurekin eta osasun-krisi baten erdian, ERTE bat aurkeztu du Bilboko Andre Maria Zuriaren klinikan Virgen Blanca klinikako Enpresa Batzordeak salatu duenez, IMQko zuzendaritzak egoera aprobetxatzen du ERTE bat aurkezteko onura handiak dituen osasun-zerbitzu batean; Eusko Jaurlaritzako Osasun Sailean, berriz, ez dira betetzen egoitzetako eta Osakidetzako osasun-arretaren beharrak. https://www.ela.eus/eu/gizalan/osakidetza-osasunbidea/albisteak/imqk-milioi-askoko-onurekin-eta-osasun-krisi-baten-erdian-erte-bat-aurkeztu-du-bilboko-andre-maria-zuriaren-klinikan https://www.ela.eus/eu/gizalan/osakidetza-osasunbidea/albisteak/imqk-milioi-askoko-onurekin-eta-osasun-krisi-baten-erdian-erte-bat-aurkeztu-du-bilboko-andre-maria-zuriaren-klinikan/@@download/image/virgenblanca.png\nVirgen Blanca klinikako Enpresa Batzordeak salatu duenez, IMQko zuzendaritzak egoera aprobetxatzen du ERTE bat aurkezteko onura handiak dituen osasun-zerbitzu batean; Eusko Jaurlaritzako Osasun Sailean, berriz, ez dira betetzen egoitzetako eta Osakidetzako osasun-arretaren beharrak.\nIMQk ezinbesteko kausengatiko ERTE bat aurkeztu du Andre Maria Zuriaren klinikan, apirilaren 9tik aurrerako atzeraeraginarekin, Covid-19tik eratorritako arazo ekonomikoak argudiatuta; izan ere, konpainiak milioi askoko irabaziak izan ditu azken urteetan, baita langileen ahaleginari esker ere. ERTE batera ez iristeko proposamen ezberdinak proposatu dizkio Enpresa Batzordeak IMQ Virgen Blancari: ordu-poltsa bat sortzea, berreskuratu beharreko lizentziak... Zoritxarrez, zuzendaritzak ez du proposamen horietako bat bera ere onartu, akordioaren aurrean bere enpresa-interesak lehenetsi baititu.\nVirgen Blancako langileek zerbitzu publikoa eman dute Osakidetzaren agindupean, eta finantzaketa publikoarekin, martxoaren 28tik ERTE aurkeztu arte, Basurtuko ospitaletik eratorritako Covid-19 pazienteak artatuz.\nEusko Jaurlaritzak bere lanari emandako erantzuna langileak botata uztea da, ospitaleko oheak eta sare publikoa pandemiak gainezka egin duenean zerbitzatu duten profesionalak alde batera utziz.\nHori dela eta, Enpresa Batzordeak Eusko Jaurlaritzari eskatzen dio zuzen dezala eta gizartearen esku jar ditzala eskura dituen osasun-baliabide guztiak, publikoak zein pribatuak izan, are gehiago Virgen Blanca klinikak esku hartu eta langileak zerbitzu publikoan jarri ondoren.\nEnpresa Batzordearen ustez, Andre Maria Zuriaren klinikako ospitale-baliabideak, Osasun Sailak orain alde batera uzten dituenak, beren etxeetan edo adinekoen egoitzetan egon ezin diren pertsona kutsatuei arreta espezifikoa emateko erabil daitezke. Horrela, Osakidetzako langileen lan-karga arindu eta etendako ohiko jarduerari berrekin ahal izango litzaioke.\nEusko Jaurlaritzak entzungor egiten dio gizartearen aldarriari, egunero milaka pertsona balkoietatik txaloka ateratzen direnean osasun-langileen lana aitortzeko. IMQ Virgen Blancako langileak gizartearen zerbitzura jarri dira, eta egindako lana eskertzeko txaloak eta ERTE bat eraman dituzte. Hauxe da euren lana eskertzeko modua.\nEnpresa Batzordeak, ERTE hori auzitara eramateaz gain, apirilaren 29an (asteazkena), 12:00etan, elkarretaratzea egingo du klinikaren aurrean, eta protesta ekintza berriak aztertuko ditu.


Enrique Iglesias | Txutxumutxuak\nEnrique Iglesias eta Anna Kournikova… haurdun???\nAitatasunak eta amatasunak loratzen ari dira azken aldian gure mundu “arroxa” honetan. Famatuak etxeko-lanak omgi egiten ari diren seinale! Eta horren adibide izan daitezke Enrique Iglesias eta Anna Kournikova.\nKantariak (ejem, “kantariak”) beti esan izan du asko gustatuko litzaiokela aita izatea eta tenis-jokalari (ejem, “tenis-jokalariak”) eta modeloarekin ia hamar urte daramatza. Prentsa estatubatuarraren zurrumurruen, arabera ume baten esperoan izan daitezke, azkenean ezkonduko diren ala ez esan ez duten arren.\nX17 Online aldizkariak dituen iturrien arabera, Iglesias-Kournikova bikoteak lagun talde txiki bati jakinarazi zion albistea bikoteak Miamin duen luxuzko etxean. Dena den, oraindik ez dute haurdunaldiaren baieztapen ofizialik egin.\n2001. urtearen amaieran ekin zioten harremanari Enrique Iglesiasek eta Anna Kournikovak, kirolaria Iglesiasen Escape abestiaren bideoklipean agertu ostean.\nOrduz geroztik, pertsonaia ospetsuek jasan behar dituzten zurrumurruetara ohitu behar izan dute. 2003an eta 2005ean ezkontza sekretu baten inguruko zurrumurruak egon ziren, eta albiste hori Enriquek gezurtatu zuen 2007an.\nGainera, Anna Kournikova 2010ean telebista saio batean izan zen eta bertan bere mutil-lagunak esandakoa baieztatu zuen, hau da, elkarrekin urte asko zeramatzatela baina etorkizunean ezkontzeko asmorik ez zutela.\nDena den, gehiagotan ere hitz egin izan da tenis-jokalariaren ustezko haurdunaldiaz eta baieztatuak edo gezurtatuak ez bazituzten ere, haurrik ez dute izan. Beraz, Kournikovari sabela handitu zaiola ikusten dugunean baieztatuko dugu albistea. Hori gertatzen den bitartean, zurrumurruak bakarrik izango dira.\nThis entry was posted in Bitxikeriak and tagged Anna Kournikova, Enrique Iglesias, haaurra, haurdun on 31 January, 2011 by .


Kale-garbiketa - Garbitania\nHondakinen kudeaketa-sisteman kale-garbiketak duen eragina eskasa dela uste badugu ere, azken zerbitzu honek paper garrantzitsua du sistema osoaren baitan. Hondakinen gaikako bilketak ezinbestez eskatzen baitu kaleko ontzien berrantolaketa, birkokapena eta berregokitzapena.\nHerritarrari, etxean ez ezik kalean ere bere hondakinak ongi sailkatzeko baliabideak eskaini behar zaizkio; hondakina dagokion tokira botata errefusaren gutxitzea ahalbidetu, eta ondorioz, udalerriaren tratamendu kostuak gutxitzea ekarriko baitu.\nHerritarrek, kalean ere, hondakinak bere tokian egoki botata honakoak lortuko dituzte: espazio publikoaren erabilera egokia, diru–publikoaren xahuketa ekiditea, gaitzen fokoak ekiditea, etab. Herritarrak balore horietan hezten lagunduko dizugu.\nLorpen horiek erdiesteko, ordea, komunikazio- zein heziketa-kanpainak egiteaz gain, kaleko hondakin horien bilketa egoki egitea beharrezkoa da. Horretarako, hondakin horiek poltsen bidez identifikatu eta, bilketaren amaieran, poltsa horien edukiak, ahal den neurrian, dagokion frakzioekin bilduko ditugu; honela birziklagarriak direnak zikloan sartuko ditugu, ostera.


Spanish revolution. Noticias de Gipuzkoa\nAna Urkiza - 2017(e)ko otsailaren 27a, astelehena - 11:52etan eguneratua\nBideo bat jaso dut sare sozialen bidez, "Spanish revolution" izenekoa. Kaleak, dendak, enpresak eta etxeak hutsik agertzen dira. Zerbitzurik gabe. Ezerk funtzionatzen ez duela. Eta emakume nagusi bat agertzen da bertan, emakumeok egiten dugun lana "lana" dela adieraziz.\nDatorren martxoaren 8an, 30 herrialde baino gehiagotan egun osoko lan-uztea egingo dela iragartzen du bideoak. Emakumeen lan-uztea, alegia. Emakumeek erakunde publikoetan, enpresa pribatuetan, dendetan, ikastetxeetan eta etxeetan lan egiteari utziko diotela iragartzen du. 30 herrialde horien artean aurki-tzen dira, besteak beste, Errusia, Frantzia, Italia, Alemania, Ingalaterra edota AEB. Eta zein izango den mezua? Berdintasuna eta "stop" indarkeria matxistari. Bideoko adineko andreak beste era batera dio: "bizi daitezela gu gabe, ea ahal duten".\nProtesta egiteko modu hau, 1975eko Islandiako "Emakumeen egun askea" izeneko protestaldian oinarrituta omen dago. Izan ere, urte hartan, emakumeen %90ak, egun batez, lan egiteari utzi zion. Gizonek, egun hura "urteko egunik luzeena" izenez bataiatu omen zuten. Eta lege biltzarrak, hurrengo urterako, lansariak berdintzea bermatu zuen. Bost urte beranduago, errepublika bateko bigarren emakumea izendatu zuten presidente. Bere burua berrasmatu duen herrialdea da Islandia, emakumeak politikagintzan eta ekonomian nagusitasuna hartu duenetik. Eta bisitaria txundituta geldi-tzen da hango paisaiaz gain, bertan aurkitzen duen bizi-kalitateaz eta "islandiarrak" izateko asmatu duten moduaz.\nBideoan agertzen den emakume edadekoak, batuta egin behar dugula protesta dio, elkar hartuta: gizonezkoari planto egin. Hark argi dauka.\nNik ere bat egin nahi dut atsoarekin: gure lanaren balioespena eskatzeko, gure iritzia eragingarria izan dadin eta gizonezkoen eskuetan emakume bat gehiago ez dadin hil.


Donostiako Estropadak: Hondarribiak bere hamalaugarren Kontxako Bandera lortu du gaur Donostian\nHondarribia Arraun Elkarteak berriro irabazi du bigarren jardunaldian, 19:39,22an, eta Kontxako hamalaugarren bandera lortu du. Zierbena Bahías de Bizkaiak (19:44,52) ezin izan du zegoen aldea gainditu eta 2020ko edizio atipiko honetan bigarren postua lortu du azkenean.\nGizonezkoen Modalitatea: Denbora ofizialak (pdf, 170 KB)\nDonostiako Estropadak: Orioko neskek Donostiarrarekiko abantaila handitu eta Bandera eraman dute\nOrioko emakumezkoen tripulazioak Donostiako Lacturalerekin zeukan abantaila handitu du, eta bigarren aldiz jarraian Bandera irabazi du. Gaur, 10:49,54 denbora markatu dute, eta bi jardunaldietan metatutakoa 21:59,80 da.\nEmakumezkoen Modalitatea: Denbora ofizialak (pdf, 170 KB)\nDonostiako Estropadak: Hondarribiko gizonezkoen tripulazioak lehen jardunaldiko denborarik onena ezarri du\nHondarribia Arraun Elkarteak ezarri du denborarik onena 2020ko Kontxako Banderaren lehen jardunaldian (gizonezkoen modalitatea), 19:47,30ean. Bigarrenik, Zierbena Bahías de Bizkaia-ko arraunlariak (19:55.22), ondoren Santurtzi-Transportes y Gruas Aguado (20:06.66) eta Orio (20:10.84). Horiek izango dira irailaren 13an, igandea, egingo den bigarren jardunaldiko ohorezko txanda osatuko duten lau tripulazioak.\nDonostiako Estropadak: Orio emakumezkoen modalitatean gailentzen da, Donostiarrakoaren aldean bi segundoko abantailarekin 1. jardunaldian\nOrioko emakumezkoen tripulazioak irabazi du 2020ko Kontxako Banderaren lehen eguneko estropada, 11:10,26an. Geroxeago, bi segundora, Donostiarra Lacturale (11:12.48), Donostia Arraun Lagunak (11:23.86) eta Tolosaldea (11:27.80) helmuga zeharkatu ditu. Lau tripulazio hauek irailaren 13an, igandea, egingo den bigarren jardunaldiko Ohorezko txanda osatuko dute.\nKaterin Artola eta Iker Belintxon Donostiako Dantza Sueltoko Txapelketaren irabazleak\nZazpi bikotek hartu dute parte gaur arratsaldean Donostiako Trinitate plazan ospatu den Sueltoko Dantza Txapelketan, eta Katerin Artola Telleria, oiartzuarra, eta Iker Belintxon Lizarazu, lezotarra, nagusitu dira.\n2020ko Donostiako Estropadak: Zierbenako 19:45,18etan, gizonezkoen sailkapen-denborarik onena\nZierbena Bahías de Bizkaia, 19:45,18 denborarekin: gaur Kontxako uretan egindako gizonezkoen sailkapenean gailendu da. Beraz, irailaren 6an eta 13an egingo diren azken bi estropadetan, Kaiarriba tripulazioarekin batera, honako 7 klub hauek egongo dira: Zierbena Bahías de Bizkaia, Orio, Hondarribia Arraun Elkartea, Santurtzi - Transportes y Gruas Aguado, Bermeo Urdaibai Avia Echebastar, Cabo eta Zarautz - Babyauto.\n2020ko Donostiako Estropadak: emakumezkoen sailkatze-estropada Orioko neskentzat izan da\nGaur arratsaldean, irailaren 6an eta 13an egingo diren bi finaleko-estropadetan, Donostiako Kaiarriba tripulazioarekin batera lehiatuko diren emakumezkoen 7 klubak sailkatze-estropada egin da. Orioko eskifaiak izan da denborarik onena (11:08,82) lortu duena.\n2020ko Donostiako Estropadak aurkeztu dira\nGaur, abuztuaren 28a, goizeko 11:00etan irailaren 2an, 3an (sailkapenak), 6an eta 13an ospatuko diren 2020ko Donostiako Estropadak aurkeztu dira.


Aranzadi :: Ekimen Hiritarra – EH-BILDU eta Aranzadiren arteko bilera m-29an\nPosted By: administrador | 2015-06-02 | No Comment\nHitz eman genuen, hiriko gobernua eratze aldera, talde politikoekin izaten genituen bilera eta negoziazio guztien kontu emate puntuala eginen genuela. Bileren aktak publiko egitea gardentasun erradikalerako neurri sail baten lehenengoa dela uste dugu, zuek ahal den neurrian, Iruñeko udalerako zer nahi duzuen erabaki dezazuen informazioa izanik.\nAtzo, jende guztiak jakinen duenez hedabideetan izandako eragina dela medio, Aranzadiko batzorde bat, Ana Lizoain buru zuela, eta Joseba Asiron buru zuen EH-Bilduko beste bat elkartu ziren, zerrendarik bozkatuenak (EH-Bildu), alkate izateko markoaren barnean hasi duen ekimenean. Bilera honen testuingurua argia da: hilaren 13an, 16 urteko Errejimenari, Barcinatoari agur esanen dion gehiengoa osatzea, agur esatea Mayaren eta Barcinaren hiri zonbiari; Euskal Jairen eraistearen eta Gazteluko Plazako hondeamakinarenari; diru xahuketaren eta Sanfermin merkaturatu eta Museoan ontziratutakoenari; isunen eta txotxongiloenari; Iruñea 2016ren porrotarenari ; Arantzadi parkea eta Baluartearenari; nagusikeria, abantaila eta dietenari; oroimen historiko ezarenari; euskararen bazterketarenari; prekarietatearen, etxegabetzeen eta bazterketa sozialarenari…\nEz dago gaizki argazki batek jasotzea horren guztiaren amaieraren hasiera. Bilera hori ziur aski, udal botere instituzionala partekatzen eginen dugun lau urteko elkarbizitzaren lehen harremana izan zen.\nUdal botere instituzionala hartzea, funtsean, alkatetza aldatzean datza, berak baititu botere betearazle guztiak. Horixe erabakiko da datorren ekainaren 13an, gehiengo osoz eta erronda bakarrean. Aritmetika erantzunezina da, EHBilduk (5), GeroaBaik (5), Aranzadik (3) eta I-Ek (1) gehiengoa dute, 27tik 14. Hilaren 13an ados jartzen ez bagara ez da bigarren aukerarik izanen: legeak alkatetza zerrendarik bozkatuenari ematen dio, UPNri (10). Hortaz, 13a da edo ezereza, hurrengo lau urtetako iluna, aukera historiko bat alferrik galtzea.\nJakina, 13a baino lehen ez dugu astirik hitzarmen guztiak zehazteko, zailxeagoak lau aldetara egin beharrekoak baitira, nahiz eta lehen begiratu batean programetan ez dagoela alde handirik eman. Lanean jarraituko dugu 13tik aurrera ere, baldin eta, eta hurrengo egunetan ikusi ahal izanen dugu, edukien inguruko oinarrizko adostasuna baldin badago, eta hala dirudi, badagoela.\nAtzo baieztatu genuen, zuzenean eta moketa eta argi-armiarmen artean, kalea hainbeste denboran partekatu ondoren bagenekiena. Atzo, hitzez esan genion geure buruari ez diezaiokegula huts egin m24an aldaketa eskatu zuen jende guztiari. Errejimena ez dela eraisten udal jarlekuetan erabiltzaileen txandakatzea izateagatik. Horraino espero daitezkeen akordio jakinak. Baina entzun dugu EH Bilduren estereotipoa apurtzen duen zerbait: entzun diegu haien proposamena herritar guztientzat eta bazterketarik gabe gobernatzea dela. Hitzak hor daude, eta abiapuntu gisa, ez dago batzarrari kontsultatu beharrik guk era erradikalean bat egiten dugula hitz horiekin, Aranzadik duen maiatzaren 15eko (15M) dna-ren parte dela jarrera hori.\nDatorren astean programaren inguruko bilera saila hasiko da. Komunean dugun eta partekatzen dugun hori guztia zehaztu behar dugu, eta guztion konpromisoa izanen duen gobernu programa komuna sortu hura oinarritzat hartuta, eta bete eta betarazten dela zaindu, jarraipen batzorde baten bitartez.\nGauza gehiago jakinaraziko dizuegu.


13 musika emanaldi Laudioko Jaietan | El Correo\nZurekin13 musika emanaldi Laudioko Jaietan\nAbuztuaren 17an izango da Mariachi Imperial taldearen eta “Elegancia Mexicana” ikuskizunaren txanda\nI.AGOTE Sábado, 12 agosto 2017, 23:30\nLaudioko sanrokeetan bi gune egongo dira uztartzeko musika eta dantza jaietan; Herriko plazan eta Zumalakarregi etorbidean, hain zuzen. Emanaldiak txupinazoaren egunean bertan hasiko dira Herriko plazan 21:30ean Xabi Aburruzaga trikitilariaren eskutik. Hurrengo egunean, ordu eta leku berean oholtza hartuko dute Gontzal Mendibil, Urko eta Txomin Artola bakarlariek. Abuztuaren 17an izango da Mariachi Imperial taldearen eta “Elegancia Mexicana” ikuskizunaren txanda.\nEtenaldiaren ostean, Els Pescadors de l´Escala talde beteranoak habaneren kontzertua eskainiko du abuztuaren 23an 21:30ean. Hurrengo gauean Puro Relajok joko ditu abesti hegoamerikarrak eta euskaldunak 21:00etan eta 25ean helduko da castellersen eta San Roke Musika Elkartearen unea 22:00etatik aurrera. Odoloste Egunean, hau da, abuztuaren 26an, Trío Medianochek abesti hegoamerikarren emanaldia egingo du. Herriko plazako itxiera Kukai dantza taldeak egingpo du 21:30ean jaietako azken egunean.\nZumalakarregi etorbidean kontzertuak abiatuko dituzte abuztuaren 16an The Bon Scott Revival Show taldearekin, AC/DC-ko abestiak joko baitituzte 23:00etatik aurrera. Egun batzuk geroago, abuztuaren 24an, musika itzuliko da Susana Seivana gaiteira eta Ardentia musika galegako taldeari esker, 23:00etan ere. Ordu berean hurrengo egunean Reggae Gaua izango da La regadera eta Iseo & Dodosound taldeekin. Larunbatean, odoloste egunean, Hesian eta Zea Maysen unea helduko da 23:30ean eta igandean Honat erromeria taldeak agurtuko ditu jaiak.


Amaitu ez den gaueko bidea - Nafarroako Hitza Amaitu ez den gaueko bidea – Nafarroako Hitza\n2022, maiatzak 20 gaiak, Gizartea 121\nSolastatu behar da etxean; bertzela, galtzen da iragana”. Horixe uste du Rosa Arburua Goienetxek, eta horixe egin du: etxean galdetu eta solastatu, Bidasoaren ondoko herrien historiarekin batera garatu den kontrabandoari buruz. Arburua Goienetxek (Irun, Gipuzkoa, 1961) Etxalarkoa du familia, eta hango eta inguruko kontrabandisten lanaren berri eman zuen, 2010ean, Gau lana. Kontrabandoa Bidasoa aldean izenburuko liburuan (Alberdania). Lan horretan jasotakoak eta bertze hainbat istorio jorratu ditu Beran, Mugerri elkarteak antolatutako saio batean. Pedagogian doktorea da, eta EHUn irakaslea.\nKontrabandoa “betiko” kontu bat da Bidasoan; horixe nabarmendu du Arburua Goienetxek. Sumatzen zaio miresmen puntu bat aurrera egin ahal izateko tabakoa, oihalak, botikak, zapatak eta bertze mugaz alde batetik bertzera garraiatzen zituzten herritarrei buruz ari denean. Izan ere, herritar anitzentzat etxera dirua eramateko edo soldata osatzeko modu bat izan zen kontrabandoa, urte luzez. Bertze maila batean kokatu ditu Arburua Goienetxek kontrabandoaren inguruan osatu diren sareak, zama bizkarrean hartuta gauez alde batetik bertzera ibiltzen zirenekin zerikusi handirik ez dutelakoan.\nRosa Arburua Goienetxe EHUko irakaslea, kontrabandoari buruzko hitzaldian, Beran.\nGaueko lan horrekin zerikusi txikia du, halaber, Arburua Goienetxek aztertutako wolframaren kontrabandoak. “Diktadoreen artean” gertatzen zen hori; Francisco Francoren eta Adolf Hitlerren artean, alegia. Gai hori jorratu du irakasleak iaz argitaratutako Wolframa. Diktadoreen arteko kontrabandoa izenburuko liburuan.\n“Espainiak akordio bat sinatu zuen aliatuekin, 1944ko maiatzaren 2an, Alemaniari wolframa ez saltzeko”, azaldu du egileak. Maiatzaren 5ean eta 6an, baina, bost tona wolfram pasatu zituzten Izpegitik. “Hamabost gizon aritu ziren wolframa pasatzen, Erratzutik. Alemaniarrek zaindutako kamioi batera eraman zuten. Espainiak akordioa sinatu zuen Alemaniari ez saltzeko, baina ezkutuan egiten zuen negozioa”, erantsi du Arburua Goienetxek.\nEtxekoei entzundako istorioen errealitatetik urrun da wolframaren inguruko kontrabandoa. Jarduera guztiek komunean dute muga, halere. Izan ere, muga horiek ezarri ziren garaitik dago kontrabandoa, eta, kontrabandoarekin batera, jarduera hori zigortzeko legeak.\nXVI. mendean, adibidez, urkatuta hiltzera zigortu zituzten mugan kontrabandoan aritu ziren hainbat herritar. Azpilkuetako Maria Tomasa ere gogoratu du Arburua Goienetxek: “1592. urtean harrapatu zuten mugan, Oiartzunera eraman behar zituen bi oihal puska zaharrekin. Zigortu zuten”.\nMugak heriotzarekin eta zapalkuntzarekin ere badu lotura estua. Rosa Arburua Goienetxek oroitu du La Rochelleko (Frantzia) portura ailegatutako esklabo afrikarrak Ziburura eta Urruñara eramaten zituztela, eta, handik, muga zeharkatuz, Espainiako zenbait hiritara. XX. mendean ere, Bigarren Mundu Gerra bukatu eta gero, Portugalgo herritar anitzek bilatu zuten Bidasoak zehaztutako muga, Frantzia alderako bidea egiteko. “Miseria gorrian bizi zirelako, edo Portugalek zituen gerretan soldadu aritu nahi ez zutelako, alde egiteko modua bilatzen zuten”.\nSuhiltzaileak desagerturiko migratzaile baten bila, apirilean, Bidasoa ibaian.\nMuga ondoko herritarrak aritzen ziren portugaldarren “pasatzaile”. Beti ez ziren asmo onekin aritzen. “Mugatik urrun uzten zituzten, adibidez, Frantzia parean zutela erranez”. Portugaldar anitz zendu ziren Bidasoko uretan. Euren buruaz bertze ere egin zuten zenbaitek, Arburua Goienetxek kontatu duenez. “Estsipenak jota ziren”.\nPortugaldarren etsipena gaur egun ere Bidasoak zehazten duen muga zeharkatzea helburu duten herritarrenarekin lotu du Rosa Arburua Goienetxek. Orduan bezala, orain ere ibaiak irentsi egin ditu Bidasoko alde batetik bertzera pasatzen ahalegindu diren zenbait migratzaileren gorpuak. “Orduan bezala, miseriak bultzatuta saiatzen dira muga zeharkatzen, bizimodu hobe baten bila, bertzerik ez”, erran du.\nGaur, Raquel Idoate\nMugerriko kideak duela zenbait urte hasi ziren Berako ondarea ezagutzeko eta zabaltzeko lanean, baina Rosa Arburua Goienetxek eskainitakoa izan da elkarte gisa antolatu duten lehendabiziko hitzaldia.\nBigarrena gaur eginen dute, Berako Beralandeta aretoan, 19:00etan hasita: Raquel Idoate Anzinek Emigración de la Navarra atlántica a América (1840-1874) izenburuko bere liburua aurkeztuko du, eta, bereziki, Bortzirietako egoeraren berri emanen du. Milaka herritarrek egin zuten XIX. mendeko bigarren erdian Bortzirietatik Amerikara bidea, eta horretaz ariko da Idoate.\n« “Barrena arintzeko eta gorputza astintzeko sortzen ditut kantak”


Sendagaiak. Lagunak? Etsaiak? • ZUZEU\nSendagaiak. Lagunak? Etsaiak? –\nJarraian jorratuko dudan gaia interesgarria da oso. Ni ez nago honetan jantzia, baina saiatuko naiz ikuspegi zuzenena ematen. Jakingo duzuenez, azkenengo hilabeteetan, Covid19 birusa heldu da gurera. Gauzak horrela izanik, gizartean beldurra eta ezinegona zabaldu da. Horregatik, ezinbestekoa deritzot, sendagaien gehiegizko kontsumoaren inguruan hausnartzeari. Izan ere, 2017an, deigarria den estatistika bat argitaratu zen. Bertan, agerian geratu zen, Espainiar Estatuan, herritar bakoitzak 31,20 euro gastatzen zituela errezetarik gabeko sendagaiak erosten. Hau da, medikuarenera joan baino, jendeak arriskutsua den praktika bat normaltzat jo duela; automedikazioa hain zuzen ere.\nLehenengo eta behin, ezin da ukatu, sendagaien iraultzan bizi garela. Horregatik, txertoek eta XX. mendeko sendagaiek, antzinako izurriteak menderatzeaz gain, jendearen osasuna egokia izatea eta bizi-itxaropena handitzea lortu dute. Nolanahi, ezin dugu ahaztu automedikatzen diren pertsonak egon badirela. Horregatik, ezinbestekoa da, osatuta dagoen pertsona, sendatzeko erabili dituen farmakoak erosteko ahalmena galtzea. Hau da, hilabetero medikuarenera joan ezean, errezeta behar duten medikamentuak erosteko baimena ez izatea. Hobeto esanda, medikuek tratamenduen iraupena kontrolpean izango balute, ez lirateke automedikatzen diren pertsonak egongo. Bada, jendeak ezin izango lituzke errezeta behar duten medikamentuak erosi.\nBigarrenik, gure gizartean medikuntza alternatiboa deritzona hedatu ohi da. Dirudienez, zientifikoki frogatuta ez dauden eta eraginkortasun txikiagoa duten, homeopatia, aromaterapia edo akupuntura erabiltzen dira pertsona gaixoak sendatzeko. Nire aburuz, medikuntza alternatiboa, automedikazioa bezain arriskutsua da. Izan ere, bi praktikek dituzte ondorio kaltegarriak. Hala nola, medikamentuen neurrigabeko erabileraren ondorioak, antibiotikoen eta bestelako sendagaien indarraren galera izan litezke. Baina, medikuarenera ez joateak ere, izugarrizko ondorio larriak izan ditzake. Demagun, bularreko mina pairatzen duzula hilabeteetan zehar, baina nahiago duzula homeopata batengana jo, mediku tradizional batengana jo baino. Daukazun gaitzaren arabera, ondorioa heriotza izan liteke. Izan ere, buruko gaixotasunak edo minbiziak ez dira landareekin sendatzen. Horregatik, argi ibili behar da, eta burua erabili behar da osasun kontuekin.\nBukatzeko, hurrengo ideia iradokiko nuke egoera aldatze aldera. Nire aburuz, egin beharko litzatekeena hurrengoa da: farmazia-industria eta medikuntza arteko hartu emana hautsi beharko litzateke. Hau da, farmazeutikek ez lituzkete etekinik atera behar merkaturatzen dituzten sendagaietatik. Izan ere, osasun arloan, herritarrok espero duguna zera da: gure ongizatea bermatzen duten profesionalak egotea. Gauzak aldatu ezean, denbora pasa ahala, gaitzak sendatzea gero eta zailagoa izateaz gain, farmazeutikek duten lehiaeutsiezina izango delakoan nago; ondorioak guztiok pairatuko genituzkeelarik noski! Beraz, izan gaitezen zuhur eta eman dezagun onena. Garai latzetan, osasun sistema publikoaren garrantzia inoiz baino gehiago azaleratu da. Sendagaien erregulazioaren antzera, sistema osoa ikuspegi orokorra eta ez soilik pribatua edukitzea zein azpimarragarria den ez dezagun ahantzi.


Maialen Berterretxe: “Bizi beharrekoa bizi izan dut; ez nuen uste hain gora joatea” | Maialen Berterretxe: “Bizi beharrekoa bizi izan dut; ez nuen uste hain gora joatea” – iparraldekohitza\nurria 29, 2021\nMaialen Berterretxe: “Bizi beharrekoa bizi izan dut; ez nuen uste hain gora joatea”\nMaialen Berterretxe – Alpinista\nUrriaren 9an itzuli zen Euskal Herrira, Nepalgo Manaslu mendian ibilirik, Arburua eta Sallenberenborda bidelagunekin. Lehen aldia zuen hain gora ibiltzen zela. Beti egin bezala, oxigenorik gabe egin dute.\nAgorril hondarrean abiaturik, irail osoan Nepalgo Manaslu zortzimilako (8.136 metro) mendiaren mazeletan ibilirik, irailaren 30ean tontorrera buruz abiatu zen Maialen Berterretxe (Baigorri, 1979), Frederik Arburua eta Jakes Sallenberenborda espediziokideekin. Laugarren kanpamentutik goizeko oren batean partitu ziren, ilunpean eta hotzaren hotzean. 7.600 metrotan deliberatu zuen kanpamenturat itzultzea Berterretxek. Bi bidaideek ez bezala, lehenbiziko aldia zuen munduko mendi gorenetarik batean, oxigenorik gabe ibiltzen zela, eta helburuak bete ditu. Esperientzia paregabetik sartu eta bi astera gorputza oraino akitua eta gogordurez minbera du. Alpinismoa, errugbia utzi ondoan, duela zazpi-zortzi urte hasi zuen ibilketa eskia egitearen ondorioz.\nNola jin zinen alpinismora?\nIbilketa eskia egiten duzularik, momentu batetik goiti naturalki jiten da alpinismoa. Alpeetan hasi nintzen, eta, tontor batera igateko, bada momentu bat non eskiak bizkar gainean ezartzen dituzun eta kranpoiak ezartzen. Gustua ukan nuen, eta egin nituen ikastaroak, ikasteko. Bederen urtean behin edo bi aldiz joaten naiz Alpeetarat praktikatzeko.\nZortzi mila metroko gailur batera abiatzea beste hozka bat da. Nola etorri da?\nJakesek [Sallenberenborda] eta Fredo-k [Frederik Arburua] proposatu zidaten 2021. urte hastapen honetan. Ez nuen batere buruan holako proiektu handi batean engaiatzea. Hastapenean, uste nuen haiekin trekking egitera joateko zela, baina Fredok erran zidan argiki: “Ez, ez; nahi zaitugu gurekin gailurrera igateko”. Aski harritua nintzen, ez nuen sinesten. Kontent nintzen, baina beldurra ere sartu zitzaidan, zortzimilako bat ez baita gauza ttipia.\nSallenberenbordak maiz erran du zortzimilako baten egiteko biziko argi guziak berdean behar direla.\nArrunt hori da. Izpiritua biziki libre behar da holako proiektuan engaiatzeko. Lanean, bizi pribatuan, zure bizian baldin baduzu zerbait joaten ez dena, kezka horiek baldintzatzen ahal dute iragan daitekeena. Altuera horietan, lanjerosa bilakatzen ahal da aski fite. Jakesi eta Fredori baietz erran nielarik, erran nien: “Ez dut ezagutzen mundu hori. Ene gorputza eta ahalak ez ditut ezagutzen goratasun horietan. Beraz, ene helburua bakarrik izanen da deskubritzea, abentura bizitzea; eginen dut ahal dudana, eta ikusiko. Gorputzak eta izpirituak eramanen nauteneraino joanen naiz”.\nNola eraman duzue igatea?\nHiru fasetan. Lehen fasea, girora egokitzeko trekkinga izan da oinarrizko kanpamentura iristeko [5.700 metro arte]; zortzi egun ingurukoa. Bigarren fasea, girora egokitzeko oinarrizko kanpamentutik goiko kanpamenturat; bi astekoa. Joan-jinak egin ditugu gorputza goratasunari egokitu zedin [bigarren kanpamentua 6.400 metrotan da; hirugarrena,6.800 metrotan]. Hirugarren fasea summit push deitzen duguna da, non zure estrategia eramaten duzun gailurrerat iristeko. Laugarren kanpamentua [7.400 metro] bakarrik ikusi dugu summit push egunean. 7.000 metrotik goiti zure gorputza ez da gehiago egokitzen, eta indar guziak galtzen dituzu. Erraten da behar dela ahal bezain guti egon.\nTontorrerako bidea nola iragan da?\nAsteazkenarekin hirugarren kanpamentutik abiatu ginen. Arratsaldearekin arribatu laugarrenerat. Jan genuen aski goizik, eta etzan. Eta ostegun gauean, oren batean partitu ginen gailurrera buruz. Ez duzu gau oso bat pasatzen; bakarrik zenbait oren, eta ez duzu egiazki lo egiten goratasunagatik. Pausan zara oihal-etxe azpian, lo zakuan. Gau ilun-iluna zen; hotz, baina ez hainbeste ere. Ez duzu gehiegi pentsatzen, automatismo batzuetan zara.\n7.600 metrotan, nola hartu duzu gelditzeko erabakia?\nBazuen oren bat edo ari ginela, eta erran nien mutikoei: “Hor, beste planeta batean naiz!”. Burumuina alde batean nuen, eta gorputza beste aldean. Gorputza automatikoki aitzinatzen eta buruan hamar mila galdera; bat sustut: “Zer ari zara hemen?”. Jakesek erran zidan: “Segi ezazu pixka bat dolurik ez izateko!”. Segitu nuen oren bat gehiago edo. Baina hormatua nintzen; zangoak, eskuak hormatuak, ezin berotuz. Buruak, alde mentalak laxatzen dutelarik, gorputzak sentitzen ditu gauzak desberdinki. Goizeko hirurak ziren, eta banekien eguzkia ez nuela ikusiko seiak aitzin. Ez nituen hormatzeengatik zango-eskuak galdu nahi.\nZer diozu, orain?\nGertatu behar dena gertatzen da. Ez dut dolurik. Lehen esperientzia nuen, eta bizi beharrekoa bizi izan dut. Uste dut ez nuela sekula programatu buruan gailurrean izatea. Bakoitzak bizi izan du bere gailurra programatu zuen bezala. Harrigarri da! Biziki interesgarri eta aberatsa da ikustea nola alde mentalak dena kudeatzen duen. Ene gailurra egin dut; 7.600 metro arte igan naiz oxigenorik gabe. Ez nuen pentsatzen hain gora joatea.\nBurua argi ukan duzu behar zenean?\nZortzimilako bat erreusitzeko keinuak oro behar dira onak izan. Ohartu naiz xehetasun anitz badirela jokoan. Summit push hasi genuelarik laugarren kanpamentura joateko, pasatu ginen hil zen kanadar baten ondotik. Ez nekien hori gertatu zenik, eta ulertu dut zapatak ikustean elurretik ateratzen. Hori, igotzeko bezperan zen. Uste dut irudi hori sartu zitzaidala buruan. Arratsean, laugarren kanpamentuan, gure oihal etxera sartu zen Poloniako neska gazte bat, hormatua, galdua: ubel-ubela zen. Halako xehetasunak sartzen dira zure buruan. Gorputza tresna harrigarria da; dena ontsa egina da zure buruaren babesteko.\nBetekizun handia izan duzu Sallenberenborda jausten laguntzen, ezta?\nJakes behatu banuen egonen ginen laugarren kanpamentuan: leher egina zen, nahi zuen lo egin, eta erran diot: “Ez, ez, jausten gara?”. Edatekoak, jatekoa eman dizkiot, eta beheiti joatearekin gero eta hobeki zen. Luzaz egon nintzen laugarren kanpamentuan [24 oren inguru], baina aski ontsa nintzen, eta egin nuen: “Balia ezazu, zure azken jaustea da!”. Denbora ederra zen. Biziki maitatu dut. Momentua partekatu dugu anitz Jakesekin. Ene moldea ekarri diot taldeari.\nUrriaren 9an itzuli zineten. Nahiko duzu berriz entseatu?\nEgun batez baldin badut parada, bai, zerendako ez. Baina joaten banaiz berriz izanen da beste programazio batekin buruan: tontorrera igateko. Baina ez dakit bizian ukanen dudan berriz parada.\nI-Ener sozietateak lau zentral fotovoltaiko eraikiko ditu\n“Arautegia tresna gisa ikusi behar da”\nElorri Falxa: “Zinez indarberritzen gaitu azterketen alde egin holako ekintzak” ekaina 24, 2022\nELBk atzeman duen alternatiba ekaina 24, 2022\nAuzitegiak Posta zigortu du greba eskubidea hausteagatik ekaina 24, 2022\nLaborariak kezkatu ditu prezioen goititzeak ekaina 24, 2022\n‘Anartean…’ (Galtzagorri) ekaina 24, 2022\nKontaktua: ieh[a bildua]hitza.eus PUBLIZITATEA


Piarres Larzabal Kolegioa, Ziburu | Aldizkaria\nIKASTOLA 215 > ikastolak > Piarres Larzabal Kolegioa, Ziburu\n6.eneko ikasleak Zugarramurdira\nMiarritzetik, Hendaiatik, Senperetik, Azkainetik, Urruñatik, Donibane eta Ziburutik etortzen diren ikasleak, 6. Mailakoak.\nUrdazubiko leizeetan sartzeko parada izan dute, harri negarrak eta harri orratzak deskubritzeko, Lamia gidariari esker. Sorginen erakustokira ere joan dira, inkisizioaren garaian gertatutakoa segitzeko eta akelarreen giroan murgiltzeko; Zugarramurdiko harpeetan ibili dira, infernuko erreka bazterretik pasatuz. Autobusez Senperera hurbildu dira, Nestor Bazterretxearen "Oroit mina" eskultura ezagutzeko … Helburu nagusia lortua izan da lagun berriak egin dituztelako eta, aldi berean, landu duten mitologia beste molde batez berenganatu dutelako.\nHamaika urterekin sartzen dira Kolegioan, 6. Mailara. Hegoaldean ezberdina da, 12 urterekin baita DBHrako aldaketa. Horregatik, kolegioko lagun berriak ezagutzeko helburuarekin antolatzen da honelako bidaia, esperientzia berria, “sorginen” aitzakiarekin.\nHorrela, bi egunez, ekintza eta elkartze anitz bizi izan dituzte : lehena, kolegioan, irailaren 17an, ostegunez, Joseba Aurkenerenaren mintzaldiarekin : mitologiako ikurrak, gertakariak eta pertsonaiak zehazki ezagutzeko eta ulertzeko parada izan dute. Astelehenean, irailaren 21ean, Bertizeko parkearen bisitarekin hasi dira, bertako maketa aztertuz, filma bat ikusiz, eta lorategi botanikoan, munduko arbolak ezagutzeko joko pista bat eginez. Autobusez Zugarramurdiraino joan dira Graxiana aterpean instalatzeko eta pik-nika baten inguruan bazkaltzeko lagunen artean. Ordu bateko ibilaldi baten ondotik, Urdazubiko leizeetan sartzeko parada izan dute, harri negarrak eta harri orratzak deskubritzeko, Lamia gidariari esker. Berriz oinez ibiliz, ikasleak Urdazubiko plazara joan dira, hegaztien ikusgarria ezagutzera (hontzak, arranoak....). Autobusez aterpera sartu dira, dutxa hartu dute, afaldu dute eta eguna bukatu dute Ixabel Millet ipuin kondalariarekin. Biharamunean, irailaren 22an, gosari goxo baten ondotik, Sorginen erakustokira joan dira, inkisizioaren garaian gertatutakoa segitzeko eta akelarreen giroan murgiltzeko Zugarramurdiko harpeetan ibili dira, infernuko erreka bazterretik pasatuz. Bazkaldu eta, autobusez Senperera hurbildu dira, Nestor Bazterretxearen "Oroit mina" eskultura ezagutzeko. Guziak barneratuz eta oroitzapen goxoak atxikiz kolegiora sartu dira, eta ondotik etxera. Helburu nagusia lortua izan da, lagun berriak egin dituztelako eta landu duten mitologia beste molde batez berenganatu dutelako.\nPiarres Lartzabal Kolegioa


57 Letras de Músicas de Zea Mays: Ficha Técnica, Análises de Significado, etc.\nZea Mays - Letras de Músicas\nConheça as 57 letras de músicas de Zea Mays cadastradas no nosso site. Clique em cada uma delas para acessar detalhes diversos.\n1. Ametsak Berriz Ere\nBatzuetan badirudi; Hilen mundutik hurbil bizi naizela; Nire negarrak, nire minak; Hiltzen ari dira; Izan dena, izan litekeena, izan dena, orain berdin da; Sentitzen nuena, sentitzen dudana lotan gera...\nVeja a letra completa da música Ametsak Berriz Ere\nAske sentitzen banaiz; Aske nire kontzientziaren; Kateetaz aske... Aske sentitzen banaiz; Aske nire pentsamenduetaz; Aske sentitzen banaiz; Aske nire kontzientziaren kateetaz. Buruan sartu dizkidaten ...\nVeja a letra completa da música Aske\n3. Aspertu Arte\nHogeita hamar batek seinalatzen du bakarra; Eta bakar horrek mugitzen ditu hari guztiak. ; Eta ezin da dantzarik egin hariak laburtzen dituenean; Odolean dolarrak dituen horrek eraiki; Eta hondatzen d...\nVeja a letra completa da música Aspertu Arte\n4. Banaiz Ez Naiz\nHego haizeak ekarritako euri; Tanta txikiak nire gorputza; Bustitzen dute eta arima; Garbitzen zait, eta galdetzen; Diot nire buruari aurpegitik; Ajusten zaizkidan tantek; Negar malkoen antzera; Isile...\nVeja a letra completa da música Banaiz Ez Naiz\nBegietara begiratzen ez garenean; Desezperantzazko ordu usteletan; Begietara begiratzen garenean; Itxaropenezko segundu garbietan; Argia itzaltzen zaigunean; Gure arteko pareta gardenak anizten direne...\nVeja a letra completa da música Begiratzen\n6. Besterik Ez Naiz\nAzalez jantzita ditut hezurrak; Eta kolpez jantzi ditut beldurrak; Gezurrik ez dut poltsikoan; Ireki dizkidazu ateak; Hautsi dizkidazu leihoak; Dudan onena azaleratu eta; Hondoratu dizkidazu mamuak; E...\nVeja a letra completa da música Besterik Ez Naiz\nEz, ez naiz isilduko; Ez, ez naiz aldatuko; Ez, ez dut galduko; Ez noa naturak ematen dizkigun; Bi aurpegiekin jolastera; Nahi dugunean zuriz, nahi dugunean... ; Ez, ez naiz isilduko; Ez, ez naiz alda...\nVeja a letra completa da música Bi\nBere sentimenduen bidea; Izotzetan eraikia bada; Gaizki hartutako bidea; Aldatu beharra dauka; Saiatuko da; Bere bihotzean; Karratu baten sarturiko; Sentimendu logaritmikoek; Agintzerik ez du nahi; Bi...\nVeja a letra completa da música Bidea\nLaino azpian dagoen usainaren jabearen bila; Eguzki izpiak laztantzen dituen argiaren jabearen bila; Haizeak hezetzen dituen euriaren jabearen bila; Itsasoak mugitzen dituen ilargiaren jabearen bila; ...\nVeja a letra completa da música Bila\nNire box gorrian sartzen saiatzen naiz; Bizitzeko beharrezkoak ditudan gauza guztiak; Nire box gorrian zure gorputza, zure irribarra, kutsadura; Nire alboan esertzen den agure ezezaguna; Semaforo gorr...\n11. Bularreko Itogina\nBularrean zabaldu zait itogina; Uste nuen horrela izan behar zuela; Emozio, egonezin ederrenak gainezka egiten dute; Urjauzi handi batean; Ta barneko kontraesan magikoak; Banatzen ditut tanta txiki tx...\nVeja a letra completa da música Bularreko Itogina\nItzali ezin den su garra barne barnean dugunean; Behin dastatutako ezti gozo hori ezin burutik kendu; Galdu dira izenak, galdu dira egun luzeak; Irabazi ditugu hainbat guda; Behar duguna.. ; Olatuak m...\nVeja a letra completa da música Dena\n13. Dizdira Topatu Orduko, Ez Iluntzeko\nZergaitik iluntzen gara egun eguzkitsuetan; Zergaitik usteltzen gara gure bihotzak taupadaka; Jarraitzen duenean; Zergaitik iskutatzen gara lotsarik ez dugunean; Zergaitik hitz egiten dugu itsasoaz, s...\nVeja a letra completa da música Dizdira Topatu Orduko, Ez Iluntzeko\nBelar artean, bakardadean bilusik dantzan; Oinak bustirik, lurraren erdian belarrarekin jolasean; Pentsamenduak joan egin zaizkit egunarekin batera; Iluntasunak, hartu egin nau, negar malkoak; Gau ilu...\nVeja a letra completa da música Elektrizitatea\nZurea zera, Ondorioa, eskuaira; Nirea Era, fruitua, esfera; Bihotza jartzen denean pausu guztietan; Ithakarako bideak betetzen du xedea. ; Zurea norma, zurruna, solidoa; Nirea sormena, aukera, airea; ...\nEroa banaiz, erotu banaiz hitzak bilatzen; Lagundu nazazu orain eroa banaiz, Erotu banaiz ez nazazu begiratu; Aurpegira eroa banaiz, Erotu banaiz parka itzazu; Nire pentsamendu; Ustelak eroa banaiz, E...\nVeja a letra completa da música Eroa\nMilaka kolore galtzen nituen, gama osoak, Koloreak bipolarizatuak ziren niretzat; Begi bakarrekin somatu nuen grisa, Eta ondoren guztiak itzuli ziren nigana. ; Esnatuz, bide bat hartuz noa. ; Mundu be...\nVeja a letra completa da música Esnatuz\n18. Ez Nau Beldurtzen\nIsiltasunak ez nau beldurtzen; Ametsik ez izateak ez nau beldurtzen; Indarrik ez izateak ez nau beldurtzen; Eguzkia ateratzen den bitartean; Arratsaldearen ondoren gaua datorren artean; Hitzik ez izat...\nVeja a letra completa da música Ez Nau Beldurtzen\n19. Ezin Dut\nLoak hartzen nau itsasoaren besoetan; Loak hartzen nau zuri begira; Amets ederretan murgiltzen naiz, Nirea zinela; Eta ezin dut esnatu; Loak hartzen nau itsasoari begira, eta loak; Hartzen nau zure be...\nVeja a letra completa da música Ezin Dut\n20. Fusilatuz Aukerak, Zerua Ikusteko Erak\nAsfaltozko kubo honek ez du umerik erditzen, Udazkenak lehortu zuen; Barru lehor eta antzu honek bizirik ez du ematen, Haizeak eraman zuen eta lapurtu zituen ametsak; Asfaltozko kubo honek ez du umeri...\nVeja a letra completa da música Fusilatuz Aukerak, Zerua Ikusteko Erak\n21. Gauak II\nHarrizko zubi gardenak ilargiaren; Argia zurgatzen dutenean etxeen; Pareta zaharrak kolorez aldatzen; Direnean zuhaitzen pausu goibelak entzuten; Direnean haizearen txistuak errekak itotzen; Duenean g...\nVeja a letra completa da música Gauak II\nGauak hiria hartzen duenean; Kaleak alkoholetan itotzen; Direnean kristal zati apurtuek; Lurra zauritzen dutenean; Asfaltoa odoletan hasten; Denean jendearen oihuek; Hiriaren hitzak isiltzen; Dituzten...\nVeja a letra completa da música Gauaki\n23. Gauaren Argitan\nGauaren argitan galdu dut gaur esperantza; Inoiz izan badut behintzat; Negar malkotan gau hontan ikol sentitzen naiz; Lurrera begira; Gauaren argitan galtzen dena inoiz itzuliko ez dela; Jakitean; Hit...\nVeja a letra completa da música Gauaren Argitan\n24. Gaurkoan Ere\nGaurkoan ere ikusten zaitut; Gaurkoan ere behar zaitut; Gaurkoan ere nire ametsetan; Maite zaitut eta nire ametsak; Joan egin dira zure besoetan; Gaurkoan ere gorriz maite; Zaitut nire pasio desio; Et...\nVeja a letra completa da música Gaurkoan Ere\n25. Gelditzen Dena, Isiltasuna\nUretan galtzen den laztana bezela, naiz; Uretan itotzen den arnasa bezela; Uretan isiltzen den oihua bezela, naiz; Uretan iluntzen den argi izpia bezela, naiz; Uretan hiltzen den olatua bezela, naiz; ...\nVeja a letra completa da música Gelditzen Dena, Isiltasuna\n26. Gorputz Pentsamendu Huts\nKobrezko arteriak; Hezur hustuak; Metalezko zilindroa; Hodi desenkarnatua; Nor nintzen?, zer naizen? Hodiak bezela…; Gorputz pentsamendu huts; Hodiak hodi, gorputzak gorputz; Hala izan behar du; Gorpu...\nVeja a letra completa da música Gorputz Pentsamendu Huts\n27. Grabitatearen Aurka\nIndar batek garamatza; Lurraren kontra; Ez dugu borrokatu nahi; Ez dugu minik hartu nahi; Grabitatearen aurka; Beste biderik ez da; Gora, gora; Enbor sendoak bezela; Ukabilekin, erraietatik; Grabitate...\nVeja a letra completa da música Grabitatearen Aurka\n28. Hilzori Ii (itoiz)\nHemen ezer galaraztu gabe; Beste mundura noa, haizak anaia; Bizitza hontan, mundu zikin hontan; Atxipetua izan naiz, jostailu bat; Aldarri batekin deitzen nau heriotzak; Gau erdi hontako bakardadean; ...\nVeja a letra completa da música Hilzori Ii (itoiz)\nGaur goizean uretan esnatu naiz; Nola heldu naizen ziur ez naiz; Bultzadaren bat edo agian ni bota naiz; Lasai nago olatuekin dantzan; Haren esku hotzak nire lepoan; Min egiten dute ur azpian; Arnas h...\nVeja a letra completa da música Hondoratzean\n30. Hurrengo Geltokia\nEsnatzen hasia naiz, Hurrengo geltokian sartzean esnatzen; Hasia atzera pausurik ez dagoenean; Lehengo geltokian eskatu gabe, Jaio nintzen, bota ninduten, Hiriak eta loreak nazkatuz hazi nintzen, Nire...\nVeja a letra completa da música Hurrengo Geltokia\nBide zuzenetik oker; Bide laburretik ezer ez; Galdu denaren dudak besterik ez; Haran berrien bila dabil; Zauriak garbitzekoa; Bere bihotzeko leku izkutua; Ta arrazoia urratu dion orbanetik ihes; Malko...\nVeja a letra completa da música Ihes\n32. Ilargiak Badaki\nIlargiak badaki izarrek esanen dutela uztailaren; Gau hartan aurkitu ez zinela ilargiak badaki izarrek; Esanen dutela saiatu zinela, Beti horrela ez zarela zergaitik, Zer den, noren, Nor zaren bakarda...\nVeja a letra completa da música Ilargiak Badaki\n33. Infinituaren Amaiera\nIkustezina naizen momentu hauetan; Nire hegalak zabaltzen hasten naiz; Besarkatzen nauen urdin deep hodeitsu batek; Haizearekin narama; Eta koloreak pizten dira, laranjak, gorri eta moreak. Margoztear...\nVeja a letra completa da música Infinituaren Amaiera\n34. Ipar Haizearen Atearen Aurrean\nIpar hizearen atearen aurrean jartzen naiz; Hitzik ez da gelditzen nire buruan zirikatzen; Joan gabe egon naizela sentitzen dudanean; Erreflexio guztien jabe naizen momentuetan; Galdera guztien erantz...\nVeja a letra completa da música Ipar Haizearen Atearen Aurrean\n35. Isolatutako Uhartean\nIsolatutako uhartean; Ezereztutako ikustezinak; Desintegratzera ohitu diren; Ohitura zaharretan hautsa; Milaka metrotik ikusita; Ipuinak besterik ez dira; Putz eginez putz eginez; Haizeak daramatza; I...\nVeja a letra completa da música Isolatutako Uhartean\nHitz ezberdinen jabe nire eta zure; Ametsen idazle nire betirako; Maitale zu zara itsasoa; Alkoholetan eta odoletan; Blai dauden nire eskuak; Aurpegira eramaten ditut; Negarra isildu nahian nire; Ahot...\nVeja a letra completa da música Itsasoa\nHarrobian puskatzen duten; Harri zati bat bezela; Norbaitek ni jaiotzea erabaki du; Gizakia izatera behartu nau; Arima bakarrik nintzenean; Sentimenduz mugitzen zen haize bolada, Eta orain materia bes...\nVeja a letra completa da música Jaiotza\nJoan beste lekuetara; Joan beste lekuetara; Joan galtzen ez naizen kale; Bustietara banoa, Itotzen ez naizen lekura; Galtzailea ez naizen lurraldetara; Ikustezina naizen lurretara kaleak; Zeharkatzen ...\nVeja a letra completa da música Joan\nAhaztuko al naiz kanpoko guztiaz? Ahaztuko al naiz aurpegietaz? Ahaztuko al naiz eguzkiaz? Ahaztuko al naiz hiriaren zarataz? Ahaztuko al naiz haizeaz? Zulo txiki batetik sartzen; Zaidan kanpoko konta...\nVeja a letra completa da música Kartzela\n40. Kukutza Iii\nLehenengotik hirugarrenera; 4. pisutik espaziora; Metro karratuetatik kilometroetara; Ezerezatik osotasunera; Txikitasunetik handitasunera; Ametsetatik errealitatera; Eskuak altzatuz erabakiak, Eskuak...\nVeja a letra completa da música Kukutza Iii\nUlertzen ez ditudan mila gauza gogoratzen hasi naiz; Ez dut iragana nahi, baina non puzkatu ziren gure sokak? Nik moztu al nituen eta ez dut gogoratzen zein lekutan? Ez zaitudala ikusi pentsatzen duzu...\nVeja a letra completa da música Malenkonia\nEz dut hitzik, ez dut ikusi nahi; Ta horrek ez du dena gelditzen; Aspaldi ikusitakoak; Errepikatzen zaizkit buruan; Min hori gordetzen saiatzen naiz; Pentsatuz sentituko ez dudala; Indarrez begiak izt...\nVeja a letra completa da música Morphina\nIspiluaren aurrean murgiltzen banaiz; Ispiluaren aurrean itotzen banaiz; Ispiluaren aurrean, ur gazizko ametsetan; Errepide zurietan, murgiltzen naiz\nVeja a letra completa da música Naiz\n44. Negua Joan da Ta\nElurrak joan direnean nire mendien artean; Eguzkia teloian atzekaldean da; Ateratzeko beldur da, beldur eszenikoa; Aspaldi antzeztu ez duen obra honetan; Izpi txiki txikiren bat agertuz doa gaurkoan; ...\nVeja a letra completa da música Negua Joan da Ta\n45. NI Han Ez Banaiz\nGuda galdu bada; Galdu badut burua; Nola iritziko naiz; Izandakora, existitu ez bada, nire buruan, Aurkitzen ez bada; Nia galdu bada; Galdu badu denborak; Ez naiz kontrolatzeko gai; Erloju orratzen zi...\nVeja a letra completa da música NI Han Ez Banaiz\n46. Nire Huts Gorena\nNire barnean sortu den neurrigabeko zuloa; Egarria besterik ez dena, hobi amaigabea; Oxigenoarekin konformatzen ez den antsia-ontzia; Egon ezina sortzen duena; Larritasunez betetzen, asetzen saiatzen ...\nVeja a letra completa da música Nire Huts Gorena\n47. Nola, Nora?\nHutsetik hasi beharra, nola nora? Nire bizitza egina egon bada, nola nora? Zein da bidea, nola nora? Aurrera ala atzera, galdu naiz, nola nora? Denbora eskuetatik jausten zait, nola nora? Harrapatzeri...\nVeja a letra completa da música Nola, Nora?\n48. Norabidea Galdua\nNaizen guztia bortxatu egin dut, kutsatu egin dut; Arima zikin daukat; Baina gizakion artean ezinezkoa garbi mantentzea; Nire izaera gardena; Begirada galdua; Era ezberdinetan; Nire giza gorputza hilt...\nVeja a letra completa da música Norabidea Galdua\nDirenak eta dudak, ta daudenak eta dudak, Inoiz egongo ez direnak, agertutakoak. ; Bidea pasatu orduko milaka ordu galdu; Naizena eta dudak, ez naizena eta dudak ta, Erdituko ditudanak ta izango ez di...\nVeja a letra completa da música Osoa\n50. Prozac Zaporea\nIspiluaren aurrean; Jesartzen naiz goizero bezela; Gizaki pasibo baten begirada; Aurkitu dut nire begietan; Gaur; Gaua noiz helduko; Zai aurkitzen dut nire burua; Erlojuari begira betiko; Putaseme gal...\nVeja a letra completa da música Prozac Zaporea\nHirugarren puntuan itotzen gara, Gure bularrak oihukatzen du eta irten behar da; Ukondoak busti eta, arnas sakon hartu behar; Gure buruak babestu besterik ez dugu egiten, sortuz; Ahaztu dugu, erabaki ...\nVeja a letra completa da música Sortuz\nLast night was coloured red; I don´t know if you saw it; I was walking alone, nothing special; And then I felt the night started getting red; No cold, no fear, just only red; Then you came along weari...\nGaur ez dut lorik egin nahi; Kolpeak garbituko ditut gauean; Gaur ez dut gezurrik esan nahi; Katuak bezela mihizkatuko ditut hitzak; Ez da soinu ilunik, ez da hitz zikinik; Arima zuri beltzean; Ez da ...\nVeja a letra completa da música Zauriak\nBegiak zerurantz zuzendu zituen negarrari ezin eutsiz; Ezpanak zerurantz zuzendu zituen ahotsari ezin eutsiz; Besoak zerurantz zuzendu zituen indarrari ezin eutsiz; Eskuak zerurantz zuzendu zituen lai...\nVeja a letra completa da música Zerura\nZuloa samin eta gatzezko likido beltzez egina dago, Igerian,nire nahigabeekin jolasean, kresala zaurietan, Ematen ditut orduak, egunak,gauak, segunduak; Ez noa inora ere ez, ez noa, hilobian geldituko...\nVeja a letra completa da música Zuloan\n56. Zure Pozoidura Jarraibideak\nZure koaderno zurian idatziak; Alfabetikoki ordenatuak; Laborategietan formulatuak; Gezur miligramoak batuz lortuak; Zure pozoidura jarraibide pertsonalak; Saiodietan nahastuz ahier hondarrak; Hiztegi...\nVeja a letra completa da música Zure Pozoidura Jarraibideak\n57. Zure Zain\nLikidozko habian eratzen, Erraietatik lapurtutakoa birziklatzen, Ez duzu beldurrik sentitzen, Eskua, azala ta laztantzen zaitut; Segunduero handituz, zu ta ni aldatuz, Dena hain argi, hain ilun; Beldu...\nVeja a letra completa da música Zure Zain


azaroa | 2007 | Nire etxeko leihoa | 2 orrialdea\ninterneten nabigatzen nenbilela gaua harrigarriak aurkitu nituen nire antzinaroari\nburuz. A ze garai ederrak igeriketa zeharkaldietako kronikak idazten nituenean!\nPasioz betetzen nituen orduak eta orduak gogoratzen udako goizetako igeriketa\nigeriketa zeharkaldiari buruzko garai hartako kronika da. Nire lehenengo\nkronika hain zuzen ere.\nUda bat trabesiak egiten… NOJAKO TRABESIA\nFlorencio, bigarrenean bai.\nEz zuen itxaron hirugarren aldira arte. Jonathan Florencio-k irabazi egin\nzuen bigarren saiakeran. Lehenengo urtean podiumeko lehengo mailatik pauso\nbatera gelditu zen. Aurten berriz, ez. Azkenean irabazi egin zuen proba hau.\nDomeka goiz baten, eguraldiak igerilariekin jolasean, Jonny, horrela deitzen\ndiotela bere lurraldetik, Gorka Ripa eta Iñaki Guridiri gainendu zen.\nJonathan-ek probaren errekorra paurtu zuen eta 43 minutu eta 39 segundutan\nutzi zuen marka berria. Jarraian, esan dudanez, Gorka Ripak 46 minutu eta 20\nsegundu eginez eta hirugarren Iñaki Guridi oñatiarra 46 minutu eta erdirekin.\n3.500 mteroko probari buruz, hasi Tris-eko hondartzan eta bukatu\nTrengandin-en. Oraingo urtean 66 igarilarik hartu zuten parte. Gehienak mutilak\nziren. Ura hotza zegoen baina lehengo urtean baino beroagoa. Ibilbidean zehar\nez zegoen ezer seinalizatua. Ibilbidea arroken artean zen eta igerilari bat\nkexatu egin zen “bolla bat jar zezatela behitzat ikusteko non zeuden\narrokak. Momentu batez arrokak eskuekin ikutu egiten ziren”. Kexatu dira\nibilbide erdian ura oso zikina zegoela ere “burua uretatik kanpo eraman\nbehar zen eta horrek lepoa asko nekarazten du”.\nZortzi igerilari joan ziren eta zortzirek bukatu zuten. Egun zoragarri bat\noñatiarrentzat. Talde on bat, emaitza on batekin. Hiru talde egin ziren. Bata\nIñaki Guridi, taldearen liderra, Tiago Gonçalvez eta Sebastian Dario osatua.\nProba topera egin zuten eta beraien asmoa lortu zuten, lehengo hamabosten\nartean sartzea. Bigarren taldean beste igerilari batzuk zeuden ez topera, baina\neuren mailarako oso ondo egin zuten proba. Talde horretan tiratzen Ihanire\nUrteaga jarri zen, joan zen neska bakarra eta proba hau egiten duen Oñatiko\nlehenengo neska. Gero laguntzaile modura Iban Perez. Atzealdean andoni Galdos\npre-seniorra zegoen eta azkenik Jon Cantero, nondik zihoan ez zekiena. Azkenik,\nhirugarren igerilaria baina triatleta dena eta Aloña Mendi igeri taldearekin\ntrabesia egiten duena, Jesus Cantero, Jon Canteroren aita. Entrenamendu\ngutxirekin, urak eramateko jarri zen. Meritua du hainbeste urterekin horrelako\nproba gogor bat egiteak! Izan ere, herri honetan, jendeak eskubaloirari eta\nfutbolari halako afizioa izanda, horrelako igerilari taldea edukitzea meritu\nharrezkero eta nabaritzen da aldatu egin dudala. Orain ere idazten jarraitzen\ndut, baina zorionez gauza gehiagori buruz eta ikuspegia ere aldatu zait. Besterik\ngabe, kronika hauek ikustean (irakurtzeak beldur ematen didalako) garai onak\neta oroitzapen politak ekartzen dizkit burura.\nEta ni galdetzen naiz… Nolakoak izango dira kazetarien lehen kronikak\nprofesional bihurtu aurretik?\nKategoria Sailkatugabeak, etiketak igeriketa, kazetaritza, kirolak, kronikak, noja, 2007(e)ko azaroaren 7a egilea Iban Perez.\nOñati ez dut gustuko… korrika egiteko\nEgia da, Oñati ez zait batere gustatzen korrikalarientzako. Agian gustu kontua izango da, edo agian konparaketa egiten dudalako Gasteizekin, baina Oñati bezalako herri bat ez dut uste ona denik korrika egiten dutenentzat.\nAdibidetzat jo dezaket iragan egunean gertatu zitzaidana. Ordubeteko saioa egin behar nuen eta ez zaidanez gustatzen paisaiak behin eta berriro ikustea entrenamendu batean (pistan entrenatzea ahalik eta gutxien saiatzen naiz), Olatera joan nintzen. Gau itxia zen jada eta inoiz ez bezalako arriskuak hartu nituela esan dezaket, hala ere jakinda zer zegoen bidean (iluntasuna, errepide estua, autoak…). Hala ere ez nuen beste ibilbide seguruagorik egiteko aukerarik ordubetean. Non bestela?\nHorregatik ez zait gustatzen Oñati. Saio luzeak egiterakoan kontuan hartu behar direlako hainbat faktore oso arriskutsu (adibidez bariantera ez naiz joaten trafiko kopurua oso handia delako). Eta beste alde batetik daukagun atletismo pista Ibarran ez delako batere onargarria. Herri batean non korrika munduak hainbeste garrantzia duen (urtean lau lasterketa gutxienez, Oñatiko duatloia eta Zegama-Aizkorri mendi maratoia kontuan hartu gabe), ezin da onartu 315 metroko pista irregular bat.\nHala ere hau guztiarekin ekin behar diogu gure egunerokoari, pena bat da, baina errealitatea ere bada.\nKategoria Sailkatugabeak, etiketak azpiegiturak, korrika, oñati, 2007(e)ko azaroaren 6a egilea Iban Perez.\nErantzunak: azaroaren 11ean\nZer dauka Behobia-Donostia herri lasterketak 14.000 korrikalari mugiarazten dituela urte erdi lehenago bertan izena emateko?\nZer dauka Behobia-Donostia herri lasterketak irteera ematen denetik, Iruneko Behobia auzo txikitik, Donostiako helmugaraino, Boulevardean dagoena kokatua, ikusleek osatutako bi hormen artean egiten dituztela 14.000 korrikalariek kilometro gehienak?\nKategoria Sailkatugabeak, etiketak behobia-donostia, euskadi, gipuzkoa, kirolak, korrika, 2007(e)ko azaroaren 5a egilea Iban Perez.


Tirabirak. Euskal gatazka binetetan. Berrogei urtez, egunik egun, hainbat egunkaritan argitaratutako binetez betea datorkigu liburu hau. Orrialdeotan, marrazkilarien eskutik, azken hamarkade- tako euskal gatazka irudikatzeko askotariko ikuspegiak agertzen dira, konfrontazio politikoaren aurpegirik bor- titzena agerian jarriz, sortutako sufrimendua erakutsiz eta gogoeta kritikoa bultzatuz. Bineten bidez, gatazkaren oinarriak eta ondorio gordinenak azaleratzen dira eta, aldi berean,\nTirabirak proiektu transmediak beste urrats bat eman du Tirabirak dokumental interaktiboaren argitalpenarekin. Iruñeako Kondestable jauregian egin zuten aurkezpena NOR ikerketa taldeko Bea Narbaiza, Edorta Arana eta Libe Mimenzak pasadan irailaren 30ean. EMAN ikerketa taldearen, EITBren eta Donostia/San...\nGorka Salcesen Euskaldunak komunikabideen aurrean: iritzien, ohituren eta jarreren azterketa kualitatibo eta kuantitatiboa doktorego tesia, Zabalduz programaren barruan burutu diren lehen bietako bat izan da. Tesia NOR ikerketaren taldearen barruan egin da, Josu Amezagaren zuzendaritzapean. Zabalduz programaren...\nTirabirak proiektua Gironako Unibertsitateak antolatutako nazioarteko kongresu batean izan da mintzagai. “A transmedia production about the violence in the Basque Country through the newspaper cartoons” izeneko komunikazioaren bidez Tirabirak proiektuaren berri izan zuten Communication and Education by...\nHasiera batean transmedia komunikazioak erabateko lotura zuen arren fikzioarekin, gaur egun, gaurkotasuneko edukietara ere zabaldu da. Izan ere, kontatzeko modu bat, baliabide eta medio desberdinak erabiliz istorioa garatzeko eta elkarreragina eta parte-hartzea oso kontuan hartzen duena. Informazioa,...\nTirabirak erakusketan gure iragan gatazkatsuaren errepasoa egiten da, hainbat egunkarietako komikigilek urteetan zehar egin dituzten tiren bidez. Bilbon ikusi ahal izan da oraingoz erakusketa, eta ondoren Donostia, Baiona, Iruñea eta Gasteizko hainbat tokitan egongo da ikusgai. Tirabirak...


Lander Martinez Podemos Euskadiko Idazkaritza Nagusirako hautagaia izango da | Berriak Politika | EiTB\nLander Martinez Podemos Euskadiko Idazkaritza Nagusirako hautagaia izango da\nLander Martinez Podemos Euskadiko Idazkaritza Nagusirako hautagai izango da\nAbenduan egingo ditu hauteskunde primarioak Podemos Euskadik, Nagua Albaren ordezkoa izendatzeko.\n''Guk ez dugu independentzia nahi. Estatu eredu berri bat nahi dugu''\nEAJ berriro garaile, babes handiagoa lortuta; EH Bilduk ere, gora\nAbenduaren 8tik 14ra egingo ditu Ahal Dugu Euskadik primarioak\nNagua Albak Podemos Euskadiko idazkaritza nagusia utziko du\nMartinez Podemos Euskadiko Idazkaritza Nagusirako hautagaia izango da\nElkarrekin Podemoseko bozeramaile eta Podemos Euskadiko Antolakuntza idazkari Lander Martinez hautagai izango da abenduan bere alderdiak EAEn egingo dituen primarioetan. Aipatutako hilaren hasieran ekingo dio Podemos Euskadik Nagua Alba idazkari nagusiaren ordezkoa hautatzeko prozesuari.\nRadio Euskadin emandako elkarrizketa batean, Martinezek baieztatu du hainbat alderdikidek proposatu diotela hautagaia izatea: "Jendeak egokia dela irizten badio, behar den tokian izango naiz. Prest nago pauso hori emateko, aurkezteko. Hori dut asmoa. Azkenean, hasieratik ibili izan naiz Podemos Euskadin, oso ondo ezagutzen dut alderdia, zirkuluekin hasi ginenetik, Europako hauteskundeak egin baino lehen duela lau urte hasi zenetik, hain zuzen ere".\nGainera, nabarmendu du xedea dela Podemos Euskadi "sendo" egotea, primarioak gauzatu ostean: "Prest nago horren alde lan egiteko, eta lortzeko pausoa emateko. Erronka da, eta seriotasun handiz hartuko nuke; Idazkaritza Nagusiak ardura handia dakar, baina, era berean, ilusio handia egiten dit", zehaztu du.\nAdierazi duenez, berak ez du zertan esan Nagua Albaren "ordezko naturala" izango litzatekeen ala ez, "baina begi-bistakoa da Albak azken bi urteotan egindako lanetik oso gertu izan naizela; ahal dudan guztian lagundu dut, erakunde hau zuzentzeak dakarren lan erraldoian lagundu diot, eta, hortaz, ondo dakit dut zer eskatzen duen karguak".\nMartinezek iritziz, Podemos Euskadik bi erronka nagusi ditu aurretik: alde batetik, "alderdia epe luzean eraikitzea"; horretarako, egitura antolatzailea "sendotu" beharko luke; eta, beste alde batetik, 2019ko udal- eta foru-hauteskundeak; izan ere, "Elkarrekin Podemos koalizioa, ahal bada, lehen aldiz errepikatuz", aliantza horrek aukera izango luke udalerrietan marka propioa erabilita aurkezteko.\nHala, Lander Martinezen asmoa da "lurraldean modu oso sendoan instalatzea", xede izanik "alderdiari oinarri sendoak jartzea, eta, gerora, 2020an Eusko Jaurlaritzan egon zitekeen balizko hautagaitza bati bidea erraztea".\nAldeen arteko akordiorik ez da izan\nMartinezek gogorarazi du asteazken honetan bilera egin zutela Podemos Euskadiko kide gehienak biltzen dituzten bi aldeek; bileraren asmoa izan zen aztertzea aukerarik dagoen primarioetarako zerrenda bateratua adostea.\nEsan duenez, topaketa "giro oso onean" egin zuten, baina ez zuten akordiorik lortu. Alde batetik, egungo Zuzendaritzaren aldekoak daude; beste alde batetik, kritikoago azaldu direnak (besteak beste, Pilar Garrido, Josetxo Arrieta eta Miren Gorrotxategi senatariak).\nMartinezen esanetan, segur aski zerrenda bat baino gehiago egongo da; hala ere, saiatuko dira iritzi guztiak "eremu berean" batzen. Onartu du, dena den, "une zailak" izan direla; haren iritziz, "beharrezkoa da denbora igarotzea, onartzea zer egin den ondo eta zer txarto, eta amore ematea", adostasuna erdiesteko.\nLander Martinezek uste du ez dela "inolako dramarik" zerrenda bakar hori ez lortzea; esan duenez, aldeak ez dira erakundearen antolakuntzari buruzkoak ("horretan ados gaude"), baizik eta "detailean".\nLander Martinez Hierro\nPedro Sanchez Urkullurekin eta Torrarekin bilduko da lehendabizi\nJagoba Arrasate izango da Osasunako hurrengo entrenatzailea\nDarpon: 'Lau espezialitate ikertzen ari gara, ez gaude normaltasun egoeran'\nZazpi hautagai, Alderdi Popularra zuzentzeko\nEuropar Batasunak 2.800 milioi euroko muga-zerga ezarri dio AEBko hainbat produkturi\nMarihuana legezkoa izango da Kanadan urriaren 17tik aurrera\n450 gaixo baino gehiago hil ziren Erresuma Batuan opiazeoen erabilera desegokiagatik\nEH Bilduren txosten batek 'anomalia estatistikoak' atzeman ditu Osakidetzaren LEPean\nOstegunean hasiko da uda\nIrungo Alarde mistoaren aldeko manifestua sinatu dute 500 emakumek baino gehiagok\nInterneten eta sare sozialetan albiste faltsuak antzemateko gida\nMugaritz jatetxea eta Etxebarri erretegia, munduko 10 onenen artean\nAutogobernu gehiago eskatuko dio Urkullu lehendakariak Sanchezi


Larraine - Wikipedia, entziklopedia askea.\njente karesant, koki handiak eta uhuñak\n197 (2018: 0)\n% 74,34 (2011)\n% 9,71 (2011)\n% 73,36 (2010)\n% 45,35 (2011)\nLarraine ([laʁaiɲe]) Zuberoako hego-mendebaldeko udalerri bat da, Basabürüa eskualdekoa.\n6.1 Ondare erlijiosoa\nUdalerria bera oso menditsua da, Orhi (2.022m), Belozkarre (1.173m), Salhagaina (1.053m), Barazea (1.893m) mendiak udalerri honen lurraldean daudelarik besteak beste. Zuberoako udalerririk zabalena ere bada bere 126,8 km²-ekin. Bertan daude baita, Holtzarteko arroil famatuak.\nBestela, Larraineko mendateak herria Otsagabiarekin (Nafarroa) lotzen du.\nIparraldean Altzai-Altzabeheti-Zunharreta, Lakarri-Arhane-Sarrikotagaine eta Etxebarre dira udalerri mugakideak, ekialdean Ligi-Atherei eta Santa Grazi, mendebaldean Lekunberri eta Mendibe Nafarroa Behereko udalerriak eta hegoaldean, Izaba, Uztarroze eta Otsagabia, Nafarroa Garaian.\nAitona bat eta ume bat palan jokatzen Larraineko pilotalekuan\nHistoriaurreko aztarnak topatu dira udalerrian eta 1178ko agirietan irakur daitekeen moduan Sauveladeko monasterioak jaso zuen udalerriaren prioretza, Larraineko jaunaren eskutik. Done Jakue bidea egiten ari ziren erromesentzat ospitale bat ere izan zen Erdi-Aroan.\nLaborantza, basogintza, artzaintza eta turismoaren inguruko zerbitzuak dira udalerriko ekonomia jarduera nagusiak\n848 813 751 948 1 004 1 157 1 188 1 235 1 170\n1 307 1 190 1 167 1 048 948 886 919 857 861\n846 840 790 897 698 615 600 544 458\n450 405 345 298 241 214 - - -\nLarraineko Beñat Behety (Ahotsak proiekturako)\nLarrainen Basabürüako euskara da nagusi, zuberotar euskalkiaren aldaera.\nIparraldeko 43. paraleloaren eta Greenwichetik mendebaldera dagoen 1. meridianoaren arteko mozketa-puntua udalerriaren lurretan dago.\nSan Joan bataiatzailearen eliza monumentu historikoa izendatu zen 2003an. Bere zatirik zaharrenak XII mendekoak dira. Barruan dauden bi objektu ere monumentu historiko bezala klasifikatuta daude: prozesioetarako gurutze bat eta XVI. mendeko Ama Birjina eta umearen zurezko estatua bat.\nLarraintarrak[aldatu | aldatu iturburu kodea]\nJean-Baptiste Borthiri (1889 - 1974) idazle eta koblakaria.\nMarie Clémence Richard (1830 - 1915) Luis Luziano Bonaparte printzearen emazte eta laguntzailea.\nLouis Ligetx (1901-1940), idazlea eta koblakaria.\nRobert Larrandaburu, alpinista, mendizalea eta mendi gidaria.\n↑ «Behety, Beñat - Ahotsak.eus» ahotsak.eus (Noiz kontsultatua: 2019-01-14).\n↑ «Ahotsak.eus, Euskal Herriko hizkerak eta ahozko ondarea» ahotsak.eus (Noiz kontsultatua: 2019-01-14).\n↑ «Larraine - Ahotsak.eus» ahotsak.eus (Noiz kontsultatua: 2018-11-22).\n↑ «Basabürüa - Ahotsak.eus» ahotsak.eus (Noiz kontsultatua: 2018-11-22).\nLiburuak: Euskal Herriko bidaia-gida/Herriz herri/Larraine\nBNF: 15270138m (data)\nOrriaren azken aldaketa: 1 urtarrila 2021, 17:06.